Portal eKapija o GPS sistemima i licencama\nAko preduzeće svoje kamione opremi GPS sistemima za satelitsko praćenje, a sa izvođačem, koji im je sistem obezbedio nema potpisan ugovor, ili izvođač nema licencu MUP-a, propisana kazna po aktuelnom Zakonu o privatnom obezbeđenju iznosi od 100.000 do 1.000.000 dinara, piše biznis portal eKapija.\nOno što su novine za korisnike GPS usluga je da moraju da imaju ugovor sa licenciranim provajderima usluga. Najbrži način da dođu do proverenih informacija o tome ko poseduje licencu nalazi se na sajtu Privredne komore Srbije.\nPuna primena Zakona o bezbednosti saobraćaja počela je 1.januara 2017.godine, iako je u načelu donet 2013.godine, a izmene su vršene i 2015.godine. Iako su predstavnici transportnih kompanija dosta skeptični po pitanju benefita koji se očekuju, šest meseci nakon primene zakona sve više njih prepoznaje trud i napor preduzetnika i pravnih lica koji su položili stručne ispite i obezzbedili licence.\nU opširnom tekstu koji se bavi odredbama Zakona, naročito u delu koji se odnosi na sisteme tehničke zaštite i GPS praćenje navodi se između ostalog da je tokom 2016. godine za poslove fizičko-tehničke zaštite ukupno izdato 7.360 licenci, a da je za svega nekoliko meseci ove godine ta cifra premašena. Ipak, samo nekoliko kompanija koje se bave ugradnjom GPS uređaja među kojima je i Almaks imaju neophodnu licencu za ugradnju i održavanje.\nKompletan tekst možete pogledati na ovoj stranici.


Prikazivanje članaka po tagu lider\nKonferencija “Žene u održivoj energetici – Liderstvo za promenu”\nCentar za promociju održivog razvoja – CPOR u partnerstvu sa Švajcarskom kancelarijom za saradnju (Swiss Cooperation Office – SECO) u Republici Srbiji organizuje konferenciju “Žene u održivoj energetici – Liderstvo za promenu”.Konferencija se održava 28. marta u Radisson Blu Old Mill hotelu u Beogradu, sa početkom u 9,30 časova.\nNa konferencija će biti predstavljena WISE (Women in Sustainable Energy) ekspertska mreža žena i rezultati mapiranja žena profesionalno angažovanih u sektoru održive energetike, klimatskih promena i zaštite životne sredine.\nTakođe, biće prezentovana publikacija sa rezultatima istraživanja uloga, stavova i položaja žena profesionalno angažovanih u sektoru održive energetike, klimatskih promena i zaštite životne sredine, kao i žena u domaćinstvima. U istraživanju je učestvovalo više od hiljadu žena iz cele Srbije.\nOsim promovisanja ženskog liderstva u sektoru održive energetike, klimatskih promena i zaštite životne sredine, cilj događaja je da omogući umrežavanje žena, dodatno ih osnaži i ohrabri njihove buduće akcije i angažovanja u sektorima od rastućeg značaja za održivi razvoj zemlje.\nKonferencija “Žene u održivoj energetici – liderstvo za promene” organizuje se u okviru projekta WISE SEE (Women in Sustainable Energy in South-East Europe), finasiranog od strane Švajcarske kancelarije za saradnju (SECO) i podržanog od strane Ministarstva rudarstva i energetike Republike Srbije, Ministarstva zaštite životne sredine Republike Srbije, Ekonomske komisije Ujedinjenih Nacija za Evropu (UNECE) i Energetske zajednice.


RS/BiH – Stranica 573 – Glas Regije\nIzmijenjen režim saobraćaja na putu Banjaluka – Crna Rijeka\nBANJALUKA – Na magistralnom putu Banjaluka – Crna Rijeka, na lokalitetima Bijeli Buk i Tijesno, do 23. maja izmijenjen je režim saobraćaja zbog održavanja Evropskog prvenstva u raftingu “Banjaluka – Vrbas 2015”.\nSaobraćaj za sva vozila, osim za autobuse i Continue reading →\nBANJALUKA – U Republici Srpskoj i Federaciji BiH danas će biti oblačno, na zapadu sa kišom koja će tokom dana zahvatiti i ostale krajeve, uz dnevnu temperaturu od 15 do 27 stepeni Celzijusovih.\nPopodne i uveče u zapadnim krajevima očekuju Continue reading →\nKAO PROŠLE GODINE: Upaljen crveni alarm, obilne padavine 22. i 23. maja!\nMeteoalrm upaljen je na najvećem mogućem stepenu – crvenom bojom i to za 22. i 23. maj, piše novinska agencija Patria.\nMeteorološka pojava za koju je izdato upozorenje su obilne padavine, a očekivana količina padavina od 50 do 80 litara Continue reading →\nNajveći broj učenika u Srpskoj upisuje gimnaziju i medicinsku školu\nBANJALUKA – Najveći broj djece upisuje se u srednje škole društvenog smjera, dok tehničke škole izbjegavaju zbog predmeta koji se tamo izučavaju, rekao je danas direktor Pedagoškog zavoda Republike Srpske Predrag Damjanović.\nDamjanović je istakao je da je to praksa Continue reading →\nIspaljeno 125 protivgradnih raketa\nGRADIŠKA – Na području Banjaluke, Prijedora, Doboja, Bijeljine, Gradiške, Kozarske Dubice, Laktaša, Oštre Luke, Srpca, Prnjavora, Dervente, Modriče, Broda, Lopara i Zvornika ispaljeno je ukupno 125 protivgradnih raketa, saopšteno je danas iz preduzeća “Protivgradna preventiva Republike Srpske”.\nZbog pojave gradonosnih Continue reading →\nIzmjenjen režim saobraćaja na put Banjaluka – Crna Rijeka\nBANJALUKA – Na magistralnom putu Banjaluka – Crna Rijeka, na lokalitetima Bijeli Buk i Tijesno, danas i narednih dana predviđena je izmjena režima saobraćaja zbog održavanja Evropskog prvenstva u raftingu “Banjaluka – Vrbas 2015”.\nPrema planu izmjene režima i obustave Continue reading →\nDanas sunčano, poslijepodne pljuskovi\nBANJALUKA – U Republici Srpskoj i Federaciji BiH danas će biti sunčano uz umjerenu oblačnost, a poslijepodne i tokom noći očekuju se pljuskovi uglavnom u sjevernim područjima.\nNajviša temperatura vazduha biće od 25 do 31 stepen Celzijusov, saopšteno je iz Continue reading →\nIzmjenjen režim saobraćaja zbog održavanja Evropskog prvenstva u raftingu\nVozila će danas i sutra biti Continue reading →\nDanas sunčano, krajem dana pljuskovi i grmljavina\nBANJALUKA – U Republici Srpskoj i Federaciji BiH /FBiH/ danas će biti sunačno uz temperaturu vazduha od 25 do 31 stepen Celzijusov, a krajem dana u pojedinim krajevima očekuju se pljuskovi sa grmljavinom.\nLokalni pljuskovi sa grmljavinom zahvatiće prvo više Continue reading →\nSutra oblačno, popodne pljuskovi\nSARAJEVO – U Republici Srpskoj i Federaciji BiH /FBiH/ sutra će biti umjereno do pretežno oblačno vrijeme, a poslije podne i krajem dana očekuju se pljuskovi i grmljavina u većini krajeva, saopštili su meteorolozi.\nU Republici Srpskoj jutro će biti Continue reading →\n21. Septembra 2019., 2:40


FUDBAL: Pobeda „Borca" i „Mladosti", porazi „Stele", „Sloge" i „Jugoslavije" | Pančevo - 013 info\nFUDBAL: Pobeda „Borca" i „Mladosti", porazi „Stele", „Sloge" i „Jugoslavije"\nPančevo, Ned, 28/08/2016 - 23:41\nPANČEVO, 28. avgust – U mečevima drugog kola Prve Južnobanatske fudbalske lige koji su odigrani u nedelju, fudbalski klubovi iz naseljenih mesta u okolini Pančeva zabeležili su dve pobede i tri poraza. Starčevački „Borac" je ostvario prvu pobedu u prvenstvu na svom terenu, dok je „Mladost" iz Omoljice ostvarila drugu pobedu. Poraz nisu uspeli da izbegnu „Jugoslavija" iz Jabuke, „Strela" iz Ivanova i „Sloga" iz Banatskog Novog Sela.\nUpravo je Novoseljane u lokalnom derbiju, koji je odigran na stadionu u Starčevu, savladao „Borac" rezultatom 1:0. Starčevci su ostvarili važnu pobedu na domaćem terenu i tako se oporavili od poraza u prvom kolu na gostovanju u Grebencu. Sa druge strane, „Sloga" ni u drugom meču u ovoj sezoni nije uspela da osvoji bodove, pa će navijači ovog kluba morati još malo da sačekaju na prvu pobedu svog tima.\nOmoljačka „Mladost" nastavlja tamo gde je stala prošle sezone, kada je sjajnom igrom uspela da sezonu završi na drugom mestu i plasira se u baraž za popunu Vojvođanske lige. Iako se nisu plasirali u viši rang, ambicije Omoljčana su i ove sezone visoke. U skladu sa ambicijama su i njihovi rezultati na početku prvenstva, pošto su do sada ostvarili dve ubedljive pobede. U drugom kolu su bili bolji od „Vojvodine" na gostovanju u Crepaji rezultatom 3:1.\nFudbaleri „Strele" iz Ivanova su skupo prodali svoju kožu u susretu sa ekipom „Partizana" iz Gaja. Igrali su borbeno i pokušali da na drugom gostovanju u sezoni otkinu bodove domaćinu, ali je na kraju ekipa iz Gaja slavila rezultatom 2:1.\n„Jugoslavija" iz Jabuke, koja je u drugom delu prošle sezone uspela da sačuva status u ovom rangu, ni ovosezonski jesenji deo nije počela na pravi način, pošto je pretrpela drugi poraz, ovog puta rezultatom 2:0. U Jabuci je danas sva tri boda osvojio „Polet" iz Izbišta.\nNa vrhu tabele Prve južnobanatske fudbalske lige posle sva odigrana kola nalazi se „Jedinstvo Stević" iz Kačareva koliko imaju i drugoplasirani „BAK" iz Bele Crkve, trećeplasirana „Mladost" iz Omoljice, četvrtoplasirani „Polet" iz Izbišta i petoplasirano „Jedinstvo" iz Vlajkovca. „Strela" iz Ivanova sa tri osvojena boda zauzima 7. mesto, a „Borac" iz Starčeva je deveti sa istim brojem bodova. Trinaesto mesto, bez bodova, zauzima „Sloga" iz Banatskog Novog Sela, dok se poziciju niže od Novoseljana nalazi „Jugoslavija" iz Jabuke. Poslednje, 16. mesto, u ovoj ligi zauzima „Vojvodina" iz Crepaje.\nU trećem kolu prvenstva „BAK" na svom terenu dočekuje „Jedinstvo Stević", „Mladost" iz Omoljice igra protiv „Vojvodine" iz Seleuša, „Jugoslavija" putuje u Grebenac na megdan šestoplasiranom „Vulturulu", dok će u lokalnom derbiju snage odmeriti ekipe koje imaju polovičan učinak u prva dva kola – „Strela" iz Ivanova i „Borac" iz Starčeva. „Sloga" iz Banatskog Novog Sela će pokušati pred svojim navijačima da osvoji prve bodove kada im u goste sledećeg vikenda dođe „Partizan" iz Uljme.\nfudbal Prva Južnobanatska fudbalska liga Sloga BNS Mladost Omoljica Borac Starčevo Stela Ivanovo Jugoslavija Jabuka


Postavljanje kontejnera za animalni otpad u narednih 10 dana - Ozon Media\nSremska Mitrovica – Ranije nego što je najavljeno kontejneri za odlaganje animalnog otpada biće postavljeni na izlazu iz Laćarka, odnosno na putu ka Martincima. Dva kontejnera, prema rečima načelnika Gradske uprave za poljoprivredu i zaštitu životne sredine Vladimira Nastovića, biće postavljeni u narednih deset dana.\nJedan od glavnih ciljeva postavljanja kontejnera jeste rešavanje problema nepropisnog odlaganja animalnog otpada, ali i prevencija pojave i širenja raznih zaraznih bolesti, među kojima je i Afrička svinjska kuga.\nTim povodom u prostorijama Mesne zajednice Laćarak održan je sastanak na kojem su pored Nastovića prisustvovali predstavnici stočara iz Laćarka, veterinarske inspekcije, veterinari, predstavnici laćaračkog lovačkog udruženja i saveta mesne zajednice.\n„Problem nepropisnog odlaganja animalnog otpada lokalna samouprava trebala je da reši dosta ranije, ali nažalost nije, međutim sada smo rešili da ozbiljno pristupimo toj problematici, jer se u zemljama okruženja pojavila Afrička svinjska kuga i nikako ne smemo dozvoliti da stigne i do nas. Najkritičniji su nam po pitanju animalnog otpada uvek bili Laćarak, Martinci i Kuzmin, jer je to, da se tako izrazim, srce stočarske proizvodnje u našoj opštini. Baš zato će lokalna samouprava za početak postaviti dva obična kontejnera upravo između Laćarka i Martinaca gde će stočari moći da odlažu svoj animalni otpad koji će potom svakodnevno kafilerija iz Sombora odvoziti“, rekao je Nastović\nOn je objasnio da će se lokacija predviđena za postavljanje kontejnera urediti u smislu da će biti pošljunčena i da će biti napravljen prilaz kontejnerima.\n„Kada se postave kontejneri imaćemo jedno mesto koje će biti apsolutno prihvatljivo u smislu odlaganja animalnog otpada. Nadam se da će stočari stvoriti naviku da te kontejnere koriste, a plan nam je da se do polovine godine nabave i kontejneri hladnjače, da se to mesto dodatno uredi, da bude ograđeno, da izbetoniramoi prilaz i da se zadovolje neki standardi predviđeni zakonom i podzakonskim aktima“, rekao je Nastović.\nPrema rečima načelnika za sada će kontejneri biti postavljeni samo na toj lokaciji, ali u narednom periodu će se naći na još nekoliko lokacija.\nOn je uputio apel poljoprivrednim proizvođačima da koriste kontejnere kako njihov njihov animalni otpad ne bi završavao kao i do sada u kanalima, atarima i divljim deponijama.\nNakon sastanka učesnici istog obišli su jednu od divljih deponija na samom izlasku iz Laćarka.\n„Ni u jednom naseljenom mestu nije ovakav problem kao što je u Laćarku, jer sva druga mesta imaju jame i neko rešenje, a ovde, ja sam 30 godina u inspekciji, to nije rešeno. Pozdravio bih današnji dogovor, to je korak ka rešenju dugogodišnjeg problema. Laćarak je velik proizvođač svinja i posledice neadekvatnog odlaganja animalih ostataka mogu da budu velike, sreća je što mi za sada nemamo na terenu pojave neke zaraze, afrička kuga je nama daleko ali treba preduzeti sve neophodne mere kako bi se sprečila njena pojava. U slučaju pojave bačenih životinjskih leševa Komunalna policija nas obaveštava, a mi možemo da reagujemo samo ako znamo počinioca, što često nije slučaj”, rekao je prilikom obilaska deponije veterinarski inspektor Sava Ćirić.\nSaša Štrbački, stočar iz Laćarka ima 20 krmača i proizvodi prasadi za tov, kaže da ga plaši priča o afričkoj kugi i trudi se poštuje sigurnosne mere koliko god je to moguće.\n„Nismo imali gde da odlažemo taj otpad i nama će ovo rešenje značiti mnogo. Nismo imali adekvatnu lokaciju i zahvaljujem se opštini i mesnoj zajednici i pozdravljam ovu njihovu inicijativu. Do sad je bilo svakako, a ova situacija nas je veoma obradovala”, rekao je Štrbački.\nUhapšen zbog posedovanja narkotika i nasilničkog ponašanja: Nožem isekao gume na 42 automobila


Beogradski sajam turizma od 23. do 26. februara - zemlja partner je Crna Gora\nZemlja partner ovogodišnjeg Sajma turizma je Crna Gora, destinacija koja zahvaljujući geografskom položaju i raskošnoj prirodi, moru i obali, jezerima, kanjonima i planinama, predstavlja izazov za turiste - saopštio je Beogradski sajam.\nU šest izložbenih hala okupiće se najznačajnije turističke agencije, savezi i organizacije, hoteli, turistički centri, vazduhoplovne kompanije, međunarodni turoperatori sa svih kontinenata i posjetiocima premijerno ponuditi aranžmane za predstojeću turističku sezonu.\nIzuzetan multimedijalni prateći program na Sajmu turizma donijeće posjetiocima nezaboravan sajamski turistički doživljaj, dodaje se u saopštenju.\nBiće promovisani brojni festivali, manifestacije i važni događaji, a prezentacije, promocije i degustacije uz kosmopolitski duh i prisustvo velikog broja nacija, sajam čine podjednako privlačnim za poslovne posjetioce, ali i najširu publiku.\nIstovremeno će biti organizovan i 8. Međunarodni sajam vina "Beovajn" i 13. Međunarodni sajam hotelsko ugostiteljske opreme "HORECA-oprema".


Novi trener beogradskih Vukova je Reks Stivenson, saopštila je Srpska asocijacija američkog fudbala (SAAF).\nStivenson, koji je do sada vodio reprezentaciju Ujedinjenih Arapskih Emirata, će na klupi Vukova zameniti Džona Harpera.\nReks Stivenson je u američkom fudbalu od sedamdesetih godina prošlog veka. On je 18 godina radio u mladoj ligi Floride, sa decom starosti od sedam do 17 godina. Takođe, 15 godina radio je sa poluprofesionalnim ekipama i igračima starosti od 17 do 35 godina.\nSa poluprofesionalnim ekipama ima učinak od 167 pobeda i 25 poraza, zbog čega ga je 2004. godine Američka fudbalska asocijacija uvrstila u "Poluprofesionalnu Kuću slavnih" (Semi-pro Hall of Fame). Tokom 2002. godine predvodio je Ređo Emilija Hogse.\n"Mogu da kažem da poznajem fudbalsku igru. Nije mi problem da se uključim u projekat obnove tima, niti da nastavim tradiciju pobeđivanja. Mislim da mogu da pomognem u prepoznavanju i razvoju talenata i unapređenju njihovih sposobnosti. Tim mora da stremi ka jedinstvenom cilju - pobedi", rekao je Stivenson.\nPrvobitno, kandidat za trenera beogradskog tima bio je i Ron Lajl, ali je zbog bolesti morao da odustane od angažmana.\n"Nismo želeli da žurimo sa izborom. Tražili smo trenera koji je imao dugogodišnje iskustvo u radu sa poluprofesionalnim ili koledž ekipama, jer smo smatrali da bi se takav trener najbolje prilagodio nivou američkog fudbala na kome su trenutno Vukovi", rekao je prvi čovek beogradskih Vukova Goran Nišavić.\n"Bili smo strpljivi i mislim da nismo pogrešili", dodao je on.


Hitno! Posao: Građevinski Inostranstvo — 24 aktualna posla — Jooble™\n...reklamna agencija iz oblasti ljudskih resursa za svog renomiranog klijenta, firmu Inter-Mig d.o.o. koja se bavi trgovinom drvnih i građevinskih materija iz Beograda, za svoje potrebe i po osnovi detašmana upućuje radnike na rad. Pozicija: Zidari m/ž Potreban broj...\n...Partners& orka reklamna agencija i agencija za zapošljavanje za svog klijenta iz Slovenije čija se firma bavi izvođenjem građevinskih radova u Nemačkoj, traži radnika na poziciji montera radijatora. Opis posla: Montaža radijatora Instalacija i farbanje cevi za...\n...& Orka, reklamna agencija iz oblasti ljudskih resursa za svog renomiranog klijenta, firmu iz Slovenije koja se bavi izvođenjem građevinskih radova u Nemačkoj i Švajcarskoj, potražuje radnike radi radnog angažovanja. Pozicija: Moleri m/ž Potreban broj izvršilaca: 10...\n...popravci-Uklanjanje starih brojila i ugradnja novih brojila u privatna kućanstva, dokumentiranje električnih podataka na tabletu-građevinska struja-ugradnja električnih instalacija na mob.kučicama- Korištenje računala Unos podataka...


Biznis.ba - Zbog opstrukcija 'Šuma RS' prestala s radom teslićka 'Destilacija'\nSindikata šumarstva, prerade drveta i papira u RS\nZbog opstrukcija 'Šuma RS' prestala s radom teslićka 'Destilacija'\nA. A. 13:32 / 06.03.2018.\nIz Sindikata šumarstva, prerade drveta i papira u Republici Srpskoj najavili su da će 400 radnika hemijske industrije „Destilacija“ iz Teslića doći na proteste pred zgradom Vlade i sjedištem „Šuma RS“, koje smatraju odgovornim za prestanak rada tog teslićkog preduzeća.\n-Austrougarski car Franjo Josip prije 120 godina otvorio je preduzeće hemijske industrije 'Destilacija' u Tesliću, a jučer je Risto Marić, direktor Javnog preduzeća'Šume RS' a.d. Sokolac zatvorio ovo preduzeće i ono je prestalo s radom - navodi se u saopćenju iz ovog sindikata.\nMarića optužuju za opstrukciju u snabdijevanju drvnim sirovima, zbog čega je jedina fabrika ovakve vrste u jugoistočnoj Evropi ugasila svoja proizvodna postrojenja.\n-Ovakvim ponašanjem je Risto Marić izazvao veliko ogorčenje radnika, koje je tim veće kada se zna da se drvna masa iz RS-a nesmetano izvozi u Srbiju preko privatnog preduzeća '23. mart' sa sjedištem u Rudom, koje direktor Marić redovno, u izobilju, snabdjeva potrebnom najkvalitetnijom sirovinom - navodi se u saopćenju ovog sindikata.\nNajavljuju da će se radnicima „Destilacije“ na protestima u Banjoj Luci pridružiti i ostali zaposleni u drvoprerađivačkom sektoru RS-a, koji također nemaju uredno snabdjevanje sirovinom i koji su, kako se navodi, ogorčeni što već godinama preduzeće „23. mart“ iz Rudog ima privilegiran status u odnosu na drvoprerađivače iz RS-a.


Tekuca strana / You are here:\tHome Informacije Proslava Evropskog dana akcije za život u zajednici\nJun03 Proslava Evropskog dana akcije za život u zajednici\nOvom prilikom želimo da izrazimo izuzetno zadovoljstvo postignućima korisnika projekta Stanovanje uz podršku, koji je započelo Društvo za pomoć osobama sa Down sindromom Srbije, na čelu sa prof Vladom Petronićem i stručnim timom čiji su oslonac dr sci Dragan Lukić i mr Jadranka Novak. Radujemo se zajedno sa samozastupnicima i svim korisnicima projekta "Stanovanje uz podršku" svakom njihovom novom koraku jer je svaki korak, makar i najmanji, značajan za sve nas - i osobe sa intelektualnim teškoćama, njihove porodice i celu otvorenu zajednicu uopšte.\nIntegralni tekstovi su Vam na raspolaganju ovde:\nPozdravni govor Danijele Jovanović (integralni tekst)\nPrvo predavanje Žane Stefanović "Imam pravo na samozastupanje (kliknite ovde)\nDrugo predavanje Žane Stefanović "Šta smo sve uradili - Grupa za samozastupanje API Srbije" (kliknite ovde)\nViše detalja o samom događaju naći ćete na adresi API Srbije (www.sapi.rs)\nProjekat "Deinstitutcionalizacija osoba sa intelektualnim teškoćama u zajednice stanovanja" - "Stanovanje uz podršku" je prvi program iz oblasti socijalne zaštite u Srbiji koji obezbeđuje život, osobama sa intelektualnim i drugim razvojnim smetnjama OSIT, u otvorenoj zajednici. Program predstavlja proces deinstitucionalizacije osoba sa intelektualnim teškoćama iz institucija - izmeštanje iz institucija i početak novog načina života. Isti standardi se dakako mogu primenjivati, uz odgovarajuća prilagođenja i u slučajevima smeštaja osoba koja potiču iz porodica.\nStanovanje uz podršku je pokrenulo Društvo za pomoć osobama sa Down sindormom Srbije, 2004. godine, sa krajnjim cilj je da se Stanovanje uz podršku uvrsti, kao sistemsko rešenje, kao jedan od novih vidova socijalne zaštite u Republici Srbiji. Svakako podržavamo i uključeni smo i u druge vidove aktivnosti koje treba da pripreme buduće korisnike programa za samostalan život uz podršku. Projekat je završen aprila 2008. godine i brigu o projektu je preuzela Asocijacija za promovisanje inkluzije Srbije API Srbije. Naše društvo će i dalje podržavati program Stanovanja uz podršku.\nPrvi put je obeležen Evropski dan akcije za život u zajednici, u Srbiji maja 2007 godine u organizaciji Društva za pomoć osobama sa Down sindormom Srbije, kada se okupile organizacije sa svojim korisnicima i iz drugih programa (prevencija institucionalizacije, život u malim zajednicama i drugi)\nHome Informacije Proslava Evropskog dana akcije za život u zajednici


Odluka o privremenom finansiranju institucija BiH - Akta.ba\nNa osnovu člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08) i člana 11. Zakona o finansiranju institucija Bosne i Hercegovine ("Službeni glasnik BiH", br. 61/04, 49/09, 42/12, 87/12 i 32/13), Vijeće ministara Bosne i Hercegovine, na 6. vanrednoj sjednici, održanoj 24.3.2020. godine, donijelo je\nO PRIVREMENOM FINANSIRANJU INSTITUCIJA BOSNE I HERCEGOVINE I MEĐUNARODNIH OBAVEZA BOSNE I HERCEGOVINE ZA PERIOD APRIL - JUNI 2020. GODINE\nOvom odlukom odobrava se privremeno finansiranje institucija Bosne i Hercegovine i međunarodnih obaveza Bosne i Hercegovine za period april - juni 2020. godine.\n(1) Privremeno finansiranje institucija Bosne i Hercegovine za period iz člana 1. ove odluke utvrđuje se na osnovu Zakona o budžetu institucija Bosne i Hercegovine i međunarodnih obaveza Bosne i Hercegovine za 2019. godinu ("Službeni glasnik BiH", broj 84/19).\n(2) Za finansiranje institucija Bosne i Hercegovine u periodu april - juni 2020. godine odobravaju se sredstva u iznosu 241.500.000 KM što predstavlja 1/4 sredstava odobrenih za finansiranje institucija Bosne i Hercegovine u skladu sa Zakonom o budžetu institucija Bosne i Hercegovine i međunarodnih obaveza Bosne i Hercegovine za 2019. godinu.\n(1) Raspored rashoda po budžetskim korisnicima za period iz člana 1. ove odluke za tekuće rashode vršit će se na osnovu budžeta korisnika utvrđenih u Zakonu o budžetu institucija Bosne i Hercegovine i međunarodnih obaveza Bosne i Hercegovine za 2019. godinu u iznosima kojima se omogućava obavljanje aktivnosti za zakonom utvrđene nadležnosti budžetskih korisnika. Ministarstvo finansija i trezora Bosne i Hercegovine usaglašava sa budžetskim korisnicima operativne planove potrošnje za period važenja ove odluke.\n(2) Raspored rashoda na stavci Direktni transferi sa Jedinstvenog računa trezora - stavka 99991 utvrđenih Zakonom o budžetu instituta Bosne i Hercegovine i međunarodnih obaveza Bosne i Hercegovine za 2019. godinu, vršit će se u skladu sa dospijećem obaveza po pojedinim stavkama.\n(3) Korištenje tekuće rezerve iz člana 3. tabela 3. stavka 99992 - tekuća rezerva utvrđene Zakonom o budžetu institucija Bosne i Hercegovine i međunarodnih obaveza Bosne i Hercegovine za 2019. godinu vršit će se u skladu sa članom 17. Zakona o finansiranju institucija Bosne i Hercegovine, a najviše do 1/4 tekuće rezerve iz člana 3. tabela 3. stavka 99992. Sredstva tekuće rezerve se u skladu sa članom 11. stav (6) Zakona o finansiranju institucija Bosne i Hercegovine mogu koristiti isključivo za finansiranje tekućih rashoda neophodnih za funkcionisanje institucija Bosne i Hercegovine.\n(Višegodišnji projekti i programi posebne namjene)\nNastavak finansiranja višegodišnjih projekata koji su usvojeni u budžetima prethodnih godina kao i programa posebnih namjena vršit će se iz sredstava koja su prenesena u skladu sa članom 14. Zakona o finansiranju institucija Bosne i Hercegovine, odnosno obezbijeđena namjenskim donacijama i drugim namjenskim sredstvima.\nProvođenje ove odluke vršit će Ministarstvo finansija i trezora Bosne i Hercegovine i institucije Bosne i Hercegovine koje se finansiraju iz budžeta, u skladu sa odredbama i procedurama utvrđenim u Zakonu o budžetu institucija Bosne i Hercegovine i međunarodnih obaveza Bosne i Hercegovine za 2019. godinu i Zakonu o finansiranju institucija Bosne i Hercegovine.\nOva odluka stupa na snagu danom donošenja i objavljuje se u "Službenom glasniku BiH", a primjenjivat će se od 1. aprila 2020. godine.\nVM broj 28/20\n24. marta 2020. godine


Stanje u oblasti donorstva i transplatacija u Bosni i Hercegovini i dalje kritično! (Foto) | Ekskluziva.ba\nMediji su ključni partneri za promociju donorstva\nRadionica ”Samo reci DA” organizovana povodom Evropskog dana donorstva i zahvale donorima, osvijetlila probleme ad hoc izvještavanja o temi i značaj partnerstva medija u informisanju javnosti. Radionica je organizovana u cilju obilježavanja, ali i podrške medijima u razumijevanju stanja u oblasti transplantacija i donorstva, od strane Donorske mreža u BiH i Udruženja dijaliziranih i transplantiranih bolesnika FBiH.\n- Neophodna je aktivna i stalna angažovanost svih aktera, uključujući medije da bi ljudi čije je zdravlje urušeno a životi ugroženi, dobili nadu i priliku. Teška vremena podstiču važne promjene, a vrijeme globalne zdravstvene krize ukazalo je da je vrijeme blagog djelovanja Donorske mreže, uslovljeno dobrom voljom nadležnih institucija, organizacija i aktivnih članova Mreže prošlo. Potreban je veći angažman nadležnih institucija, medija i svih nas a ako je potrebno - i novo, ažurnije zakonodavstvo koje će staviti pacijente na prvo mjesto, poruka je članova Donorske mreže sa skupa.


Šta je odgovor Irana na najoštriju američku pretnju\nM. K. 10. maja 2018. 21:55\nNakon potpisivanja Sporazuma, Iran se tržištem, od prošle godine, otvorio i na Zapad, brojne evropske kompanije sklopile su s njim poslove, najviše na polju razvoja energetike, jer ta zemlja ima ogromne količine zemnog gasa i nafte. O prodaji „crnog zlata“ Teheran najozbiljnije pregovara sa Kinom, a za kupovinu su zainteresovane i zemlje EU.\nIako je Iran potpisao Sporazum pod pretnjom međunarodnim sankcijama, zbog čega je i pristupio pregovorima sa velikom šestorkom, od tih sankcija verovatno neće videti ništa novo, one ne mogu bitno da utiču na životni standard građana Irana, ali ipak mogu da uspore razvoj te zemlje, kaže za Sputnjik Predrag Rajić iz Centra za društvenu stabilnost.\n„Ukoliko bi Iran ostvario nešto čvršću kooperaciju i sa kompanijama iz SAD, pre svega bi mogao da napreduje na polju razvoja tehnologije. To je jedino što može da pogodi Iran u narednom periodu, jer želi da razvije svoj energetski sektor, a to nije moguće bez tesne saradnje sa Amerikom na polju eksploatacije pre svega retkih ruda, zemnog gasa i nafte, jer SAD po pitanju te tehnologije već dugo godina drže primat“, objašnjava Rajić.\nOn podseća da bi Iran za pomoć u razvoju tehnologije mogao da se obrati Ruskoj Federaciji, ali da i ta zemlja po ovom pitanju sarađuje s SAD, a do poslednje runde sankcija Rusiji sklopljeni su ugovori vredni nekoliko milijardi dolara.\nPogubljen mladi šampion, nisu pomogle ni Trampove molbe (foto)\nDruga posledica Trampovih sankcija može biti promena plana Irana da se ozbiljno zaduži u američkim komercijalnim bankama. To će mu sada biti nedostupno, što znači da će se usporiti likvidnost iranske privrede, ali Iran zbog toga neće potpuno propasti, kaže Rajić.\n„Ne vidim posledice zbog kojih bi Iran bio spreman da napravi radikalne rezove, a da će zbog njih upasti u neke ozbiljne ekonomske probleme. To se u nekom bližem ili srednjem roku sigurno neće desiti. Nezgodno bi bilo da se ovim sankcijama pridruže i druge zapadne države, odnosno Evropske unija, ali po prvim najavama vidimo da se to neće desiti“, kaže Rajić.\nKljučne evropske zemlje kritikuju Trampovu odluku, iako je američka administracija upozorila evropske kompanije da imaju šest meseci da okončaju svoje poslove sa Iranom ili će doći do problema. Rajić u ovom potezu pre svega vidi političku taktiku Trampa koju od ulaska u Belu kuću koristi i sa saveznicima i sa protivnicima na globalnom nivou.\n„Tramp kreće sa najvišom mogućom cenom, preti oštrim sankcijama, zatim pregovorima pokušava da odstupi od svoje tvrde pozicije, kako bi se našli, ako ne na pola puta, onda malo bliže cilju koji je njemu prioritetan“, ocenjuje naš sagovornik.\nOn smatra da pretnje predsednika Irana Hasana Rohanija da će Islamska Republika uzvratiti SAD recipročnim odgovorom na bilo koje nove sankcije, nisu ostvarive, jer Iran nema potrebnu tehnologiju i ne može da se takmiči sa znatno moćnijom Amerikom.\nS druge strane, Iran može da napravi problem, ako ne direktno Americi, onda njenom najvećem savezniku na Bliskom istoku — Izraelu. To je glavni kamen spoticanja i ključni razlog zbog čega je došlo do ovog zaokreta u američkoj politici, a glavno pitanje je da li nove sankcije umanjuju mogućnost da Iran ima nuklearno oružje.\n„Iran može da nastavi program, da obogaćuje uranijum i određene supstance neophodne za pravljenje nuklearnog oružja, ali to je mač sa dve oštrice. Ako to bude radio, dovešće u nezgodnu poziciju države s kojima ima stratešku saradnju, pre svega Rusku Federaciju, zato što ni njoj sigurno nije u interesu da Iran dobije nuklearno naoružanje“, siguran je Rajić.\nOn dodaje da je upravo iz ovog razloga Hasan Rohani u ovom trenutku možda najbolje rešenje za Iran, jer je neko ko može dobro da promisli o svim posledicama eventualnog kršenja ovog sporazuma.\n„Ne verujem da će od njega odustati i da će početi da radi na formiranju nuklearnog naoružanja. U tom slučaju, Iran bi dao izgovor, pre svih, neokonzervativcima i Trampu da, ako ne uđu u otvoreni sukob, pojačaju svoje vojno prisustvo u regionu, proglašavajući Iran za najveću opasnost“, zaključuje Rajić u razgovoru za Sputnjik.\nUbijen jedan od najbogatijih Britanaca, supruga teško povređena (foto)\nPutin pozvao Erdogana da sačuva status kvo o pristupu Crnom moru\nPrinc Hari i Megan odali poštu princu Filipu\nFilipine potresao zemljotres jačine 6 stepeni\nSplit: Šetao trgovačkim centrom sa zastavom HOS i ZDS


Lavrov upozorio: I Gruzija je naša crvena linija - 21.12.2021, Sputnik Srbija\nLavrov upozorio: I Gruzija je naša crvena linija\nRusija će pokušaje nasilnog uvlačenja Gruzije u NATO smatrati prekoračenjem crvene linije, upozorio je šef ruske diplomatije Sergej Lavrov na konferenciji za... 21.12.2021, Sputnik Srbija\n"Naš stav u vezi sa širenjem NATO je dobro poznat: ako Alijansa nastavi da se širi ka ruskoj granici - to će biti crvena linija", istakao je Lavrov. Po njegovim rečima, ruski predlozi o evropskoj bezbednosti nedvosmisleno upućuju na zaključak da je "Rusija iskreno zainteresovana da spreči negativan razvoj onih scenarija koje su predlagali neki stratezi u NATO".Podsetimo, Rusija je 17. decembra objavila nacrte sporazuma sa Sjedinjenim Američkim Državama i NATO-om koji, između ostalog, uključuju odredbe o uzajamnim garancijama bezbednosti u Evropi, o nerazmeštanju raketa srednjeg i kratkog dometa u uzajamnom dometu i o odbijanju daljeg širenja NATO-a na istok, uključujući i na račun bivših republika SSSR-a.\nRusija će pokušaje nasilnog uvlačenja Gruzije u NATO smatrati prekoračenjem crvene linije, upozorio je šef ruske diplomatije Sergej Lavrov na konferenciji za novinare sa svojim kolegama iz Abhazije i Južne Osetije.\n"Naš stav u vezi sa širenjem NATO je dobro poznat: ako Alijansa nastavi da se širi ka ruskoj granici - to će biti crvena linija", istakao je Lavrov.\nPo njegovim rečima, ruski predlozi o evropskoj bezbednosti nedvosmisleno upućuju na zaključak da je "Rusija iskreno zainteresovana da spreči negativan razvoj onih scenarija koje su predlagali neki stratezi u NATO".\nVašington: Pojedini bezbednosni predlozi Rusije – neprihvatljivi\n21 Decembar 2021, 16:45


Savićević ostaje u Zvezdi - Sportske.net\nSavićević ostaje u Zvezdi\nIako su se u medijima pojavile suprotne informacije, Vukan Savićević neće promeniti sredinu tokom januara.\nMladi fudbaler Crvene zvezde, Vukan Savićević, našao se na meti novosadske Vojvodine, poslednjih dana se govori o njegovoj selidbi u Novi Sad.\nIpak, Savićević je u razgovoru sa čelnim ljudima beogradskog kluba dobio jasnu poruku.\n„Saopšteno mi je da ne treba da razmišljam o promeni kluba, a što se tiče Vojvodine, nisam čuo za njihovo interesovanje.“, prenosi 'Sport' reči fudbalera Crvene zvezde.\nInače, Vukan Savićević je tokom minule polusezone na startu imao status standardnog prvotimca, ali je nakon nekoliko utakmica u oktobru ospeo u drugi plan kod trenera Lalatovića.\nOn će otputovati na pripreme u Sloveniju, kada će strateg beogradskog kluba imati jasniju sliku o tome kakav će tim koristiti u nastavku sezone.\nIako mu je rečeno da ne menja sredinu, naravno da postoji šansa da Savićević napusti klub pred start proleća. Lalatović će po povratku iz Slovenije skratiti spisak putnika za Antaliju, iz kluba je stigao nagoveštaj da će određeni broj fudbalera već tada morati da bue prosleđen na pozajmice.\nU Suduvi se ne plaše Zvezde, u Beogradu za prolaz!\nMilojević pred Suduvu o problemima srpskih klubova u Evropi, najavio nove transfere!\nPosle svega što je preživeo, Krstičićeva poruka daje još veću nadu da će Miha pobediti bolest!


Zašto se napad na Palestinu odobrava a oštro osuđuje Rusija?\nIstina je da bilo koja sila ne može da ućutka i zabrani narodu u celom svetu da ispravno razmišlja. Situacija koja je trenutno u fokusu jeste rat u Ukrajini. Međutim, oni koji vide pravu sliku i razog napada Rusije na Ukrajinu osuđuju Ameriku, Veliku Britaniju i Kanadu koje sankcionišu Rusiju i pitaju se zbog čega onda ne dozvoljavaju da Izrael bude kažnjen kada radi isto što i Rusija?\nTrebalo bi da su pravila za isti zločin jednaka za sve zemlje. Napad na tuđu teritoriju, granatiranje objekta i ubijanje nedužnih stanovnika bilo koje zemlje…. Rusija je zbog napada na Ukrajinu dobila više od 5.000 sankcija, preti joj se međunarodnim tribunalima, ekonomski, politički i kulturno je izolovana i potpuno satanizovana. Međutim, zbog čega se onda ništa ne dešava po pitanju Izraela, zbog čega on ne trpi sankcije poput Rusije?\nAmerika i druge zapadne zemlje suočavaju se s optužbom za licemerje jer ono što sprovode povodom ruskog napada na Ukrajinu ne dozvoljavaju povodom izraelskih napada na okupirane palestinske teritorije, piše Politika.\nPo svemu sudeći, kada se uzmu ove dve dve zemlje, Vlade zapadnih zemalja previše sankcija su uvele Rusiji. Mnogo kompanija, banaka, kulturnih i akademskih ustanova ne žele saradnju sa Rusima, dakle, postavljena je potpuna diskriminacija ruskog naroda. „Eksonu”, „Šelu” i BP-u u medijima se odaje priznanje gotovo kao kapitalističkim mučenicima koji su podneli žrtvu i povukli investicije iz ruskog energetskog sektora. „Viza” i „Masterkard” ne žele da posluju na ruskom tržištu, pa Rusi ne mogu da koriste zapadne platne kartice, dok Ana Netrebko ne može da peva u „Metropolitenu”.\nTagovi: opravdava napade na palestinu - palestina-izrael - štiti izrael - ukrajina-rusija - zapad


Rab :: U Britaniji startovao “Šoping radio”\nU Britaniji startovao “Šoping radio”\nLONDON – Prva britanska radio stanica posvećena kupovini/šopingu, je lansirana na Skaju, posle dogovora o saradnji između "Canis Media" i "WRN Broadcast", javlja sajt Digital spy.\n“Shop Radio” će se emitovati na kanalu 0184 na elektronskom program Sky, 22 sata dnevno, 7 dana nedeljno, od 06.00 do 04.00 časova.\nProgram će moći da se prati i onlajn putem sajta www.shopradio.com.\nOva stanica je prva te vrste u Velikoj Britaniji, i funkcionisaće po istom principu kao i “Šoping TV” odnosno “TV Šop” kanali, po principu predstavljanja i promovisanja prodaje raznih proizvoda, ali bez slike.\nDigital Spy citira izjavu Eda Hola, izvršnog direktora “Canis Media” koji kaže da je na ideju o ovakvoj stanici došao pre skoro deset godina, ali da do sada nije naišao na razumevanje poslovnih partnera.\nNjegov poslovni partner u ovom projektu, Dejvid Tredvej iz “WRN Broadcast” dodaje - “veoma smo zadovoljni što ćemo prvi izvesti ovaj eksperiment u načinu prezentacije sadržaja konzumentima. TV prodaja je veliki biznis svuda u svetu, pa je onda logično da isprobamo da li će taj model funkcionisati na radiju. Zašto da ne!”


"Tesla" ojačao 4,1% nakon Maskove prodaje dijela akcij :: realno55 ::\n"Tesla" ojačao 4,1% nakon Maskove prodaje dijela akcij\nAkcije "Tesle" porasle su danas na Frankfurtskoj berzi, čak i nakon pristizanja informacija tokom noći da je glavni izvršni direktor i najveći akcionar Ilon Mask prodao dio svojih dionica za oko pet milijardi dolara.\nDionice "Tesle" koje kotiraju u Frankfurtu ojačale su za 4,1 procenat na 953 evra (1.102,05 dolara) na ranom trgovanju, nadoknadivši dio velikih gubitaka zabilježenih ranije ove nedjelje, javlja Rojters.\nOvo je prva Maskova prodaja vlasničkog udjela u "Tesli" od 2016. godine, a uslijedila je nakon što je minulog vikenda u anketi koju je pokrenuo na Twitteru pitao svoje pratioce da li da proda 10 posto svojih akcija u kompaniji, koje čine veliki dio njegovog bogatstva procijenjenog na 281 milijardu dolara.\nInvestitori nisu pridali veći značaj izgledima Maskove prodaje akcija, ukazujući umjesto toga na snažne narudžbine "Teslinih" automobila i Maskovu vjeru u kompaniju, dok brokeri kažu da bi predstojeći trgovački dan na Vol stritu mogao da bude uzburkan.\nPrema dostupnim izvještajima, Mask je prodao skoro 3,6 miliona akcija "Tesle" za oko četiri milijarde dolara, a takođe je otuđio još 934.000 dionica u vrijednosti 1,1 milijardu dolara, kako bi pokrio poreske obaveze nakon što je ranijem periodu iskoristio opcije za kupovinu skoro 2,2 miliona akcija.\nOva prodaja odgovara iznosu od oko tri posto ukupnih akcija u Maskovom vlasništvu, a za sada se ne zna pouzdano da li je vezana za rezultate njegove ankete na Twitteru proteklog vikenda, navodi Rojters.\nCjene nafte u laganom padu\nSRPSKA: GORIVO NEĆE POSKUPITI Cijene ostaju iste bar sedam dana, kreću se od 2,34 do 2,39 KM


NOVO SVETSKO ČUDO: Autoput koji spaja DVA OKEANA duži od 8.000 KILOMETARA, a iza njega se krije MRAČNA TAJNA!\nPlaneta, Foto: DAILYMAIL.CO.UK / SCREENSHOT\nNakon izgradnje, put će postati najkraći način kojim će se roba kretati između Evrope i Kine, prenosi "Dejli mejl"\nObjavljeno: 11.07.2019. 07:11h\nRusija je dala zeleno svetlo za izgradnju autoputa dugog 2.000 kilometara usred pokušaja Kine da oživi drevnu trgovinsku rutu "Put svile", prenose beogradski mediji.\nPrivatno finansirana "Meridijan" magistrala kretaće se od ruske granice sa Belorusijom do Kazahstana i biće deo šire mreže koja se proteže od Hamburga do Šangaja, put koji će biti dugačak više od 8.000 km.\nProjekat je deo ambiciozne inicijative "Put i pojas" kineskog predsednika Sija Đinpinga, koji mnogi kritičari vide kao nastojanje dalokoistočne sile da dominira globalnom trgovinom.\nNakon izgradnje, put će postati najkraći način kojim će se roba kretati između Evrope i Kine, prenosi "Dejli mejl".\nIzgradnje "Meridijan" puta već je počela, očekuje se da će radovi trajato do 14 godina i koštati oko 9,4 milijarde dolara.\nNa zapadnom kraju, autoput sa četiri trake će će ulaziti u Belorusiju blizu Smolenska, dok se na istočnoj strani sa kazahstanskom granicom spaja blizu Sagarčina.\nProjekat je zamisao Aleksandra Rjazanova, bivšeg zamenika predsednika gasnog giganta "Gazproma", koji poseduje oko 80 posto zemljišta na kome će se graditi saobraćajnica.\nOčekuje se da će magistrala skratiti put između teretnih čvorišta u zapadnoj Kini i centralnoj Evropi i ponuditi bržu alternativu do tri železnička koridora, uključujuću Transsibirsku železnicu i Suecki kanal.\nPut će biti finansiran kao deo partnerstva između privatnih investitora i državne podrške.\nŠef rusko-kineskog analitičkog centra Sergej Sanakojev izjavio je da je autoput "ekonomski opravdan" i da može da stvori više radnih mesta i prihoda za Rusiju.\n- Pitanje je samo da li Rjazanov ima dovoljno finansijskih i administrativnih resursa, kao i pravih ljudi. Za sada to ne vidim - dodao je on.\nPrema navodima ruske državne agencije RIA Novosti, ruski premijer Dmitrij Medvedev je odobrio prvu fazu projekta i dao mu neophodnu podršku. Medvedev je, kako se izveštava, naredio zvaničnicima da se konsultuju sa inicijatorom projekta o privlačenju investitora, uključujući i Kinu.\nPut svile za 21. vek\n"Meridijan" autoput će činiti deo inicijative "Put i pojas" (BRI) - autoputa Kina-zapadna Evropa koji će se protezati oko 8.000 kilometara i na kraju povezati luke Hamburg u Šangaj.\nBRI je pokrenuta kao oživljavanje drevnog kopnenog Puta svile koji je povezivao istok i zapad preko srednje Azije.\nInicijativa danas već povezuje više od 120 zemalja i gotovo pet milijardi ljudi. Njena razvojna platforma je multilateralne prirode, sa ciljem jačanja sveobuhvatnog globalnog rasta i saradnje između Kine u međunarodnih organizacija.\nBRI nastoji da ubrza modernizaciju ekonomije u nastajanju i razvoju, uz učešće naprednih zemalja. Ona će, takođe, pomoći da se rast prihoda u lokalnim područjima poveća sa 1,2 na 3,4 posto, a rast globalnih prihoda sa 0,7 na 2,9 procenta.\nKada je BRI prvi put predstavljena 2013. godine, izazvala je veliko uzbuđenje jer se uklopila u želju azijskih zemalja da se razvijaju na sličan način kao Kina - uz razvoj autoputeva, železnica, aerodroma, luka i drugih javnih infrastruktura.\nObim trgovine između Kine i zemalja učesnica inicijative do tada je premašio 6 triliona dolara, sa investicijama od preko 80 biliona dolara.\nZvanično, Sijeva inicijativa je označena kao pokušaj da se "poveća regionalna povezanost i prihvati svetlija budućnost", međutim, mnogi kritičari navode da je to pokušaj Kine da dominira nad manjim zemljama i globalnom ekonomijom.\nRanije ove godine, SAD su odbile da pošalju zvaničnike na drugi kineski forum "Pojas i put" u Pekingu pozivajući se na zabrinutost oko finansiranja projekta.\nKina je uzvratila tako što je nazvala te stavove predrasudama, rekavši da nikada nije prisiljavala učesnike Inicijative, koja je promovisanje zajedničkog napretka.\nU međuvremenu, Rusija je nastojala da se veže za uspeh BRI. Predsednik Vladimir Putin posetio je u aprilu isti forum koji su SAD bojkotovale. Tada je rekao da će kineska inicijativa ojačati "konstruktivnu saradnju" evroazijskih država i osigurati održiv ekonomski razvoj i rast u regionu.


Od sledeće sezone automatska odbrana od grada – RTV SUNCE Arandjelovac\nHome » Aranđelovac » Od sledeće sezone automatska odbrana od grada\nU Republičko hidrometeorološkom zavodu (RHMZ) za Blic kažu da je automatizacija sistema odbrane od grada „izuzetno kompleksan projekat“, te da će se u instalaciju krenuti u naredna dva meseca.\n„Urađena je obimna projektna dokumentacija, pripremljeni su svi potrebni zahtevi i uslovi kako bi ovakav projekat bio uspešno realizovan. U naredna dva meseca mislimo da će se okončati sve potrebne procedure i da će se krenuti sa realizacijom nabavke. Nadamo se da će do naredne sezone biti urađeno dosta toga i da će se krenuti sa radom sa automatskim lanserima na ovom području“, kaže Zoran Babić, načelnik Centra za odbranu od grada RHMZ.\nPrethodna: Riznica svetitelja – nedelja 5.avgust.2018\nSledeća: Koristiti kartice Fonda PIO za utvrđivanje status penzionera


Danas: Opao broj dece koja su primila MMR vakcinu, opasnost od epidemije malih boginja - IndeksOnline.rs\nNaslovna srbija Beograd Danas: Opao broj dece koja su primila MMR vakcinu, opasnost od epidemije...\nDanas: Opao broj dece koja su primila MMR vakcinu, opasnost od epidemije malih boginja\nBEOGRAD – Obuhvat imunizacijom MMR vakcinom za decu, protiv morbila (malih boginja), zaušaka i rubele, tokom prvih šest meseci ove godine u Srbiji je iznosio 38,3 odsto, preneo je list Danas pozivajući se na podatke Instituta za javno zdravlje “Milan Jovanović Batut”.\n“Poslednji put epidemija morbila u Srbiji bila je pre pet godina, a tada je obuhvat MMR vakcinom bio oko 82 odsto. Nakon te godine, zahvaljujući konkretnim akcijama, broj vakcinisane dece se značajno povećao”, navodi taj list.\nPrethodni tekstMuamer Bačevac čestitao Božić\nSledeći tekstRadovi na auto-putu Beograd-Niš\nOGLASILA SE TREĆA ŽENA MUAMERA ZUKORLIĆA: Posle tvrdnji da traži muftijino nasledstvo, rekla šta je ISTINA\nELMA ELFIĆ ZA ALO: Ne smeta mi što me zovu sandžačka Hurem!\n“Ti biraš šta pamtiš“ poruka mladima u kampanji „Na maturu bez automobila“\nOGLASILA SE TREĆA ŽENA MUAMERA ZUKORLIĆA: Posle tvrdnji da traži muftijino...\nBelkisa Crnovršanin tvrdi da nije istina da je išla u Mešihat sa papirima da je udata za muftiju Zukorlića, niti je tražila nasledstvo. Nakon navoda...\nNovopazarac osuđen na 11 godina zatvora zbog ranjavanja dve osobe ispred...\nELMA ELFIĆ ZA ALO: Ne smeta mi što me zovu sandžačka...\n“Ti biraš šta pamtiš“ poruka mladima u kampanji „Na maturu bez...\nOGLASILA SE DRUGA ZUKORLIĆEVA SUPRUGA POSLE ŠOK OTKRIĆA KURIRA: Evo šta...\nRaspisan konkurs za upis polaznika u Centar za osnovnu policijsku obuku


Sredstva za održavanje - Alfa\nza Elacin štitnike\nPočetna/Sredstva za održavanje\nZa maksimalno uživanje prilikom upotrebe čistih štitnika\nBudite pašljivi prema svojim štitnicima. Kada svakodnevno koristite štitnike izlažete ih prašini, dimu i drugim zagađivačima. U kombinaciji sa, na primer, cerumenom, može doći do zapušenja. Ovo može dovesti do distorzije zvuka ili potpune blokada zvuka.\nKako bi održali štitnike u najboljem mogućem stanju važno je da ih redovno održavamo. Ovim ćemo sprečiti da se štitnici zapuše i garantovati da se zvuci iz okruženja, muzika, govor, zvuci upozorenja čuju ispravno.\nUpotrebom Elacin Hygiene seta ne samo da produžavamo očekivani vek trajanja štitnika već osiguravamo njihov ispravan rad i zaštitu od buke. Elacin Hygiene set maksimalno umanjuje mogućnost infekcije uva.\nKome je namenjen Elacin Hygiene pribor?\nElacin Hygiene set je za lako i svakodnevno čišćenje štitnika sluha:\nZa čišćenje ručno napravljenih štitnika sluha\nProdužava očekivano trajanje štitnika\nSprečava štitnike da se zapuše prljavštinom\nUmanjuje mogućnost infekcije uva\nMaloprodajna cena za Elacin Hygiene pakovanje je 3.000,00 dinara.\nSadržaj Elacin Hygiene pakovanja:\nElacin Hygiene pakovanje


ERDOGAN JOŠ JEDNOM POTVRDIO DA JE LIDER MUSLIMANA U OVOM VREMENU - Svjetlo Dunjaluka\nERDOGAN JOŠ JEDNOM POTVRDIO DA JE LIDER MUSLIMANA U OVOM VREMENU\nErdogan još jednom potvrdio da je lider muslimana u ovom vremenu. Pogledajte šta je sve rekao na račun UN-a na zasjedanju Generalne skupštine\nBilo je zadovoljstvo slušati predsjednika Erdoana, u direktom prenosu, na zasjedanju Generalne skupština UN u Njujorku.\nSjajan govor, iznošenje suštinskih problema koje Međunarodna zajednica gura pod tepih i sugeriranje suštinske reforme UN, gdje bi sve članice imale jednaka prava.\nHrabro je kritikovao Međunarodnu zajednicu koja dopušta ovakav nepravedan odnos prema muslimanima u Mijanmaru, u Palestini, Siriji, Iraku, Jemenu… a nije zaboravio i da spomene Balkan i veću brigu koju bi tom području trebala Međunarodna zajednica da demonstrira.\nOvo je primjer kako treba da izgleda i kako da nastupa muslimanski lider u ovom vremenu!\nPredsjednik Republike Turske, Recep Tayyip Erdogan je u obraćanju na zasjedanju Generalne skupštine UN-a u New Yorku poručio da međunarodna zajednica, kao u slučaju Sirije, nije položila ispit ni u pogledu ljudske drame kojoj su izloženi muslimani Arakana.


SKANDAL U UIO BiH Polugolu radnicu kolega masira na stolu u kancelariji USRED RADNOG VREMENA - Semberske\n– Ovo što se dešava je vrhunac bahatosti i besramnosti, koji ne dolikuju bilo kojem radnom mestu, a posebno ne jednoj instituciji na državnom nivou. Ovde ima puno vrednih i poštenih ljudi, a zbog ovakvih osoba, cela institucija dobija negativan imidž. To što se dešava je skandalozno – ispričala je za Faktor sagovornica koja nije želela da joj se otkriva identitet.\n– Kao osnovna načela ponašanja službenika UIO promovišu se poštenje, profesionalnost, dostojanstvo, nepristratsnost i pažnja. Visoki etički i profesionalni standardi, dobri uslovi rada, motivacija i obučenost osnovni su preduslovi efikasnom ubiranju prihoda. Svi ovi elementi čine celinu na kojoj se gradi dignitet institucije – podvukli su u UIO BiH, piše Faktor.ba.\nPrevious : Na putevima Srpske najviše ginu mladi\nNext : Za stipendije Bijeljina izdvaja 200.000 maraka


Izmjene Zakona: Za prebrzu vožnju i teže pijanstvo kazne do 2.000 KM - Top Portal\nNaslovnica Vijesti BiH Izmjene Zakona: Za prebrzu vožnju i teže pijanstvo kazne do 2.000 KM\n25. avgusta 2020. 7:26\n„Za prekršaj kojim je izazvana saobraćajna nezgoda slijedi kazna od 2.000 do 5.000 KM, a vozaču će biti izrečena i zabrana upravljanja vozilom u trajanju od devet mjeseci“, navodi se u ovom dokumentu.\n„U naseljenom mjestu postoji i 300 posto više vjerovatnoće da će doći do nastanka saobraćajne nezgode. Ako tu ne budemo imali ograničenja brzine i pojačali kazne, imaćemo dalje stradanja. U stambenim zonama nema ni govora da treba ići brže od 50 km/h i tu treba pooštriti kazne, ali svakako i ostaviti toleranciju od desetak kilometara na sat. Prekoračenje brzine za 100 odsto smatra se takozvanom obijesnom, bezobzirnom vožnjom“, rekao je za „Nezavisne novine“ Ševal Kovačević, ovlašteni sudski vještak za saobraćaj BiH.\n„Inicijativa Ministarstva, između ostalog, jeste da se za određene najteže prekršaje poveća iznos novčane kazne (od 1.000 KM do 2.000 KM)“, potvrdili su za „Nezavisne novine“ iz Ministarstva komunikacija i transporta BiH.\nPrethodni članakIzvještaj: Mjere vlada RS i FBiH neće spasiti radna mjesta\nNaredni članakĐoković pobjedom otvorio sezonu posle korone


Trčanjem uz i niz stepenice za savršenu liniju na venčanju — Wannabe Bride\nTrčanjem uz i niz stepenice za savršenu liniju na venčanju\nSavršeno venčanje podrazumeva i savršeno vitku liniju, telo kao izvajano, čvrste noge i butine bez celulita. Ako vas mrzi da idete na aerobik, plivanje ili u teretanu, možete da vežbate i sami koristeći jednostavnu vežbu – penjanje stepenicama.\nOve vežbe su potpuno besplatne, a itekako efikasne. Sve što vam je potrebno za ovu vežbu jesu udobna obuća, stepenice i snažna volja. Trčanje uz stepenice takođe je jedan od najefikasnijih načina da oblikujete zadnjicu, jer važi za fenomenalnu kardio vežbu.\nKljučne reči Milena Stojanovićstepenicetop forma za venčanjetrčanjetrčanje niz stepenicetrčanje uz i niz stepenicetrčanje uz stepeniceTrčanjem uz i niz stepenice za savršenu liniju na venčanjuvenčanjavenčanje


NEBOJŠA STEFANOVIĆ: Nisam zaverenik protiv Vučića, čoveka koga u politici - Naša Borba\nNEBOJŠA STEFANOVIĆ: Nisam zaverenik protiv Vučića, čoveka koga u politici\nMinistar odbrane i bivši ministar unutrašnjih poslova Nebojša Stefanović izjavio je danas da nije „zaverenik protiv predsednika Srbije Aleksandra Vučića” i da njegovu politiku podržava 20 godina.\nOn je, komentarišući optužbe koje je na njegov račun iznela bivša državna sekretarka Ministarstva unutrašnjih poslova (MUP) Dijana Hrkalović istakao da želi da „raskrinka svaku laž koja je u poslednjem periodu izgovarana na njegov račun”. Stefanović je u video obraćanju, koje je prosledilo Ministarstvo odbrane, istakao da ne želi da njegovo ime neko „provlači kroz blato i ljagu i dovodi u vezu sa kriminalnim klanovima, kriminalcima, sa bilo kakvim izvršenjem krivičnog dela”.\n„Niti sam kriminalac, niti sam izvršio neko krivično delo, a pogotovu nisam neko ko je zaverenik protiv predsednika (Srbije Aleksandra) Vučića, čoveka koga u politici podržavam već duže od 20 godina i pratim onu politiku koja Srbiju čini boljim mestom za život”, kazao je on, prenosi Beta.\nHrkalović, kojoj se sudi za trgovinu uticajem, u intervjuu za portal Objektiv, između ostalog, optužila je Stefanovića da je štitio grupu Veljka Belivuka i učestvovao u prisluškivanju predsednika Srbije Aleksandra Vučića.\nTužilaštvo za organizovani kriminal saopštilo je danas da javni istupi bivše državne sekretarke MUP-a Srbije Dijane Hrkalović nemaju nikakvu dokaznu snagu te da se ne mogu smatrati relevantnim i verodostojnim.\nPrethodni tekstBRNABIĆ O OPTUŽBAMA HRKALOVIĆ: Čim institucije urade svoj posao, ja ću uraditi svoj\nSledeći tekstPREMIJERKA LITVANIJE: Ne blokiramo Kalinjingrad, već robu koja ide u njega


SIPA NIJE UHAPSILA FIKRETA ABDIĆA – Sandžačke Novine\nSIPA NIJE UHAPSILA FIKRETA ABDIĆA\nDržavna agencija za istrage i zaštitu (SIPA) saopćila je danas kako njeni pripadnici nisu lišili slobode Fikreta Abdića.\nU cilju istinitog informisanja javnosti i sprječavanja širenja dezinformacija oko toga da li su policijski službenici Državne agencije za istrage i zaštitu, po međunarodnoj Interpolovoj potjernici NCB Interpola Zagreb, slobode lišili Fikreta Abdića, obavještavamo javnost da navedena osoba nije lišena slobode od policijskih službenika SIPA-e, navodi se u saopćenju.\nKako su u srijedu javili hrvatski mediji, potjernica za Abdićem raspisana je nakon što je Vrhovni sud Hrvatske u decembru 2019. godine prihvatio žalbu DORH-a i ukinuo presudu Županijskog suda u Rijeci prema kojoj je Abdić bio oslobođen optužbi za počinjenje kaznenog djela zloporabe položaja i ovlasti.\nFikreta Abdića tereti se da je 2001. fiktivno posudio Agrokomercu 600 hiljada kuna, a zatim je, budući da novac nije vraćen, preuzeo nekretninu firme – vilu u Voloskom vrijednu 1,9 miliona kuna.\nTakođer ga se tereti da je 2005. opunomoćio sina, iako to nije smio jer više nije bio direktor jedne od Agrokomercovih firmi, da potpiše ugovor o kreditu sa založnim pravom na četiri građevine i dvorište u riječkoj četvrti Kozali.\nPo izdržanoj kazni otišao je u Bosnu u Hercegovinu i tamo se ponovo politički angažirao, pobijedivši na izborima za načelnika Velike Kladuše, piše Index.hr.\nDA NE POVJERUJETE: PIJANI MUŠKARAC SATIMA S POLICIJOM TRAŽIO SEBE


Tajna abdikacije Kralja Petra II - :: Forumi Tvorca Grada ::\nTajna abdikacije Kralja Petra II\nПорукаод Sky Seeker » 01 Мар 2012, 15:23\nNa današnjoj pres konferenciji u beogradskom Medija centru biće predstavljena dva dokumenta koji razjašnjavaju dugogodišnju mistifikaciju oko abdikacije kralja Petra Drugog.\nAbdikacija se navodno desila početkom 1945. godine, usled čega je proglašena jugoslovenska republika 29. novembra 1945. godine.\nKako "Politika" saznaje od Dušana Babca, člana Krunskog veća u kojem se nalaze još i sinovi prestolonaslednika Aleksandra Karađorđevića, princ naslednik Petar i prinčevi Filip i Aleksandar, oba dokumenta su iz 1945, jedan od 27. aprila, a drugi od 8. juna.\n”Suština oba dokumenta je da se iz njih vidi, počev od načina oslovljavanja, preko njihove sadržine, da onaj kome su upućeni, odnosno kralj Petar Drugi, nema status običnog građanina, već monarha. Jedno je dokument, iz aprila, o formiranju komisije koja treba da napravi protokol o rođenju deteta Njegovog veličanstva kralja, što se desilo 17. jula 1945. godine. A drugo izveštaj, iz juna, kraljevog namesništva upućen Njegovom veličanstvu o spoljnim i unutrašnjim prilikama u zemlji”, objašnjava za "Politiku” Babac, koji je i direktor Fonda Kraljevski dvor.\nPostoji i treći dokument, koji ”Politika” ekskluzivno objavljuje, odnosno pismo čestitka britanskog kralja Džordža Šestog kralju Petru Drugom, u kojem ga on oslovljava: ”Gospodine, moj brate i dragi rođače, Vaše veličanstvo”, a zatim mu čestita rođenje prestolonaslednika Aleksandra.\n”Ako su prva dva dokumenta o kojima sam govorio igrom slučaja stigla iz Amerike, ovo pismo kralja Džordža Šestog je godinama, uramljeno, stajalo u kancelariji prestolonaslednika Aleksandra u Londonu, gde se i danas nalazi. Za ovu priliku, pošto se mnogo govori o tome da je kralj Petar Drugi navodno abdicirao, ovo pismo izvađeno je iz rama i skenirano, pa ste vi u mogućnosti da ga danas objavite”, otkriva Babac.\n”U to vreme, 1945. i 1946, tadašnji Brozov režim apsolutno nije eksploatisao tezu da je kralj abdicirao, jer je bilo veoma lako dokazati da je neistinita. Bio je to jedan apsolutno nadrealan trenutak, kada su čak i kraljevski namesnici na svom pečatu imali zvezdu petokraku. Moguće je, stoga, da su imali dvostruku agendu, pa ih je kralj Petar i opozvao, odnosno ukinuo je namesništvo 9. avgusta 1945, kada je šteta već bila učinjena.\nApsolutno odgovorno tvrdim, da ne postoji nijedan zvaničan dokument u kojem bi kralj Petar Drugi priznao svoju abdikaciju. A o tome najbolje svedoči i ovo pismo kralja Džordža Šestog, u kojem ga 21. februara 1946. naziva „Vaše veličanstvo i kralj Jugoslavije”, zaključuje Dušan Babac, dodajući da su kralj Džordž Šesti i njegova ćerka, princeza Elizabeta, današnja britanska kraljica Elizabeta Druga, bili kumovi na krštenju prestolonaslednika Aleksandra u Vestminsterskoj opatiji.


Lideri opština: Nema secesionizma u istočnoj Srbiji | Ist Media\n03:48: AM Thursday September 24, 2020\nLideri opština: Nema secesionizma u istočnoj Srbiji\nObjavljeno 29. April 2013. at 16:37 piše Ist Media\nBOR, (Beta) Čelni ljudi četiri opštine u istočnoj Srbiji negirali su danas da imaju secesionističke težnje i da su dogovarali formiranje zajednice opština istočne Srbije. Saopštenje su izdali gradonačelnik Zaječara Boško Ničić, predsednik opštine Knjaževac Milan Đokić, predsednika opštine Bor Nebojša Videnović i predsednik opštine Boljevac Nebojša Marjanović.\nIstočna Srbija nestaje, zaključili čelni ljudi četiri opštine\n“Navodi pojedinih lokalnih i nacionalnih medija da je formiranje zajednice opština Istočne Srbije uvod u secesionizam mogu se, iako to zvuči grubo, oceniti kao potpuna budalaština i laž“, navodi se u saopštenju.\nČelni ljudi opština naveli su da na sastanku koji je održan 16. aprila “nije bilo nijedne reči o bilo kakvoj zajednici opština, niti je takvo telo formirano”.\n“Isključivo smo razgovarali o rešenjima za nagomilane probleme i o zajedničkom radu na razvoju našeg regiona”, navodi se u saopštenju. Predstavnici opština su ocenili da “Istočna Srbija nestaje”.\n“Stotine hiljada ljudi otišlo je iz naših gradova i sela u potrazi za boljim životom i poslom. Živimo na nekoliko stotina kilometara od Beograda, bez dobre putne infrastrukture, u ekonomski teškim uslovima, sa sve više starih i sve manje dece. Bez šanse za razvoj, propadanje Istočne Srbije ne može da se zaustavi”, navodi se u saopštenju.\nOni su dodali da su se, zbog toga što i Istočna Srbija zaslužuje priliku, udružili, “prevazišli uobičajenu srpsku priču o podelama i feudalizmu”, i počeli da rade zajedno i ostvaruju interes cele Istočne Srbije.\n“Podeljeni i usitnjeni ne možemo da sprovedemo velike promene. A najveća promena za Istočnu Srbiju bila bi da se stvore uslovi da se mladi ljudi vraćaju i ostaju. To možemo samo ako smo snažni i ako nastupamo zajednički. Naš cilj je da Istočna Srbija, baš kao i Šumadija, baš kao i Zapadna Srbija, baš kao i Južna Srbija, ima snagu da se pokrene i probudi”, navodi se u saopštenju.\nČelni ljudi četiri opštine su ocenili da samo regionalizovana i decentralizovana Srbija “može da postane snažna i moderna država”.\n“Mi drugu Srbiju nemamo, ali želimo da stvaramo drugačiju Srbiju. Želimo da stvorimo Srbiju u kojoj će građani odlučivati o tome ko treba da vodi gradove, opštine i regione, a ne da o tome odlučuju partijske centrale”, naveli su oni i dodali da u tome imaju “nepodeljenu podršku građana”.


UEFA POTVRDILA: Velike promene u formatu najvećih evropskih takmičenja, ovo su NOVA PRAVILA\nAutor: Glas javnosti 10.05.2022. u 16:38\nIz UEFA-e stiže zvanično obaveštenje da će od sezone 2024/2025. doći do značajnih promena u formatu najvećih evropskih takmičenja.\nGlavne promene će se odnositi na to da više neće biti ulazaka po osnovu nacionalnih koeficijenata, kao i da će biti više učesnika, recimo u Ligi šampiona gde će biti 36 umesto dosadašnja 32 kluba.\nUEFA je pregovore počela u ponedeljak u Madridu, a nastavila ih u utorak i potom zvanično objavila da će doći do drugačijeg izgleda, pre svega, njenog najvećeg takmičenja.\nMesto više u Ligi šampiona dobiće peta zemlja na UEFA rang listi, što je već godinama Francuska, ali se Portugalija približila rezultatima poslednjih godina. Drugo će stići kroz "šampionski put" kvalifikacija, gde će umesto četiri dosadašnja, ubuduće pet ekipa trasirati put do elite, prenosi b92.net.\nOsim toga, nova dva mesta dobiće najjače lige Evrope, odnosno dva kluba koji bi prema koeficijentima samo iz prethodne sezone (ne iz ukupnog petogodišnjeg zbira), a koji kroz domaće okvire nisu obezbedili plasman, igrali u Ligu šampiona. To bi u ovom trenutku i po trenutnom stanju bili Totenhem i PSV.\nliga šampionauefafudballiga uefapromene u takmičenju


Djurić: Ostvarili smo cilj, ali daleko je finale - Soskanal\n» Djurić: Ostvarili smo cilj, ali daleko je finale\nObjavio Bojan Pavlović 07/12/2016 - 19:23\nSelektorka ženske rukometne reprezentacije Srbije Dragica Djurić rekla je danas da je njena ekipa ostvarila cilj plasmanom u drugu fazu Evropskog prvenstva, ali da je rano pričati o eventualnom plasmanu u finale, već da ekipa samo razmišlja o predstojećoj utakmici protiv domaćina turnira Švedske.\n"Cilj smo ostvarili, ali moramo biti realni. Čujem i vidim komentare da idemo u finale. To je tako daleko, do takvog podviga se mora pobediti u mnogo teških utakmica. Razmišljamo samo o Švedjankama. Stalo nam je da odigramo kvalitetnu utakmicu. Protiv Slovenki smo imali veoma kvalitetan napad, postigli smo 36 golova, a koliko je Slovenija u stvari dobra reprezentacija, videlo se u njihovoj pobedi nad Švedskom. Sa Španijom smo imali dobru odbranu, iako je i napad bio dobar, uz odredjene padove", rekla je Djurić za sajt Rukometnog saveza Srbije.\nRukometašice Srbije ostvarile su obe pobede u Grupi A na Evropskom prvenstvu u Švedskoj i plasirale se u drugu fazu. Srbija je pobedila Sloveniju (36:34) i sinoć Španiju (25:23). U poslednjoj utakmici u grupi Srbija će sutra od 20.45 igrati protiv domaće selekcije.\n"U četvrtak moramo da odigramo kvalitetno i napad i odbranu, ako mislimo da pobedimo Švedsku", dodala je selektorka Srbije.\nŠvedska je na turniru izgubila od Slovenije sa 23:25.\n"Sigurno je da im poraz nije prijao. Da li će ih on dići ili unazaditi, teško je reći. Poznavajući njihov mentalitet ne bi trebalo da ih poremeti. Sa druge strane, nema razloga ni da mi odigramo ispod nivoa. U pobedničkom smo pohodu i ako nam se pruži šansa, pokušaćemo da pobedimo pred 7.000 njihovih navijača. To će biti pravi izazov", rekla je Djurić.\nSrbija je obezbedila najmanje dva boda za drugu fazu takmičenja, ako pobedi Švedsku preneće četiri, a srednji bek reprezentacije Srbije Tamara Georgijev rekla je da se ekipa neće zadovoljiti postignutim.\n"Čekaju nas Švedjanke, zašto da ne pobedimo. Verujem da možemo. Ne želimo da se zadovoljimo postignutim. Idemo dalje da se borimo. Ulazimo hrabro u meč sa domaćinom. Pobeda bi mnogo značila, bili bismo bliže velikim ostvarenjima", rekla je ona.\nGeorgijev je dodala da njena ekipa mora da smanji broj tehničkih grešaka i da bude jača u odbrani.\n"Poznajem Švedjanke, većina igra njih u Savehofu protiv koga sam igrala sa svojim Krimom. Leže nam skandinavske zemlje. Imamo šanse. One mnogo trče, igraju dobro kontru i polukontru, imaju Gulden, koju ćemo zaustaviti. Ako je zaustavimo, pobedićemo sigurno", navela je ona.\nLevi bek reprezentacije Srbije Marija Obradović rekla je da samopouzdanje u ekipi raste iz utakmice u utakmicu i da se lepo oseća kao debitant u timu.\n"Moramo da ponovimo igru u odbrani. Tehničke greške i brzanje u napadu moramo da dovedemo u red. Završnica je bila problematična i ne bi smela da se ponovi. Švedska je kvalitetnija od Španije. Igraju Švedjanke lepši rukomet. Medjutim, posle pobede Slovenije nad domaćom ekipom, svi smo svesni da imamo šansu. Očekujem da pobedimo", navela je Obradović.


Ovogodišnji sajam u znaku dizajnerskog nameštaja - Domino Magazin\nNaslovna PopArt Dizajn Ovogodišnji sajam u znaku dizajnerskog nameštaja\n6. novembra počinje 56. Međunarodni sajam nameštaja, opreme i unutrašnje dekoracije. Na ovoj manifestaciji predstaviće se preko 500 izlagača iz 45 zemalja. Očekuje se prisustvo velikog broja profesionalaca iz oblasti proizvodnje i distribucije nameštaja, ali i veliki broj afirmisanih dizajnera i firmi posvećenih uređenju enterijera.\nOd nedavno je ova manifestacija obogaćena dizajnerskim segmentom koji će biti smešten u okviru Hale 3 Beogradskog sajma gde će posetioci pored najnovijih aktuelnosti kada je u pitanju dizajn nameštaja moći da dobiju i savete stručnjaka i ideje za uređenje enterijera.\nU dizajnerskoj hali imaćete priliku i da vidite najnoviju kolekciju kompanije Atlas. Ovogodišnja ponuda obuhvatiće najnoviju seriju ugaonih garnitura i sofa po kojima je ovaj brend najpoznatiji.\nSpoj funkcionalnosti, udobnosti i nesvakidašnjeg dizajna\nKako navode u Atlasu, ova kolekcija nastala je zahvaljujući saradnji sa elitnim italijanskim proizvođačima nameštaja tokom koje su dizajneri iz Atlasa radili rame uz rame sa italijanskim majstorima iz oblasti proizvodnje nameštaja. Dizajneri su u ovu kolekciju utkali sva stečena znanja i veštine i napravili kolekciju koja može da parira najvećim svetskim brendovima koji u svom proizvodnom portfoliu imaju sofe i ugaone garniture. Inovacije uključuju interesantnu materijalizaciju, nove materijale sa akcentom na upotrebu novih prirodnih materijala uz veliku posvećenost detaljima i dodacima koje čine ove garniture savršenim spojem funkcionalnosti, udobnosti i nesvakidašnjeg dizajna.\nPredsajamska specijalna ponuda\nSajamski popust uključuje pogodnosti i do 25%. Popusti se obračunavaju u zavisnosti od načina plaćanja, a ako već niste član Loyaliti club-a, predlažemo vam da što pre to postanete ukoliko želite da se jedna od ovih garnitura nađe i u vašem domu jer članovi kluba dobijaju posebne povoljnosti. Akcija je već počela u okviru predsajamskog popusta i trajaće sve do završetka trajanja sajma, odnosno od 15. oktobra do 11. novembra 2018. godine. Akcijsku ponudu možete pogledati u nekom od salona ovoga brenda na sledećim adresama:\nSalon nameštaja Beograd: Bulevar Arsenija Čarnojevića 69a, prekoputa Kombank arene\nSalon nameštaja Čačak: Bulevar oslobodilaca Čačka 151\nSalon nameštaaj Užice: Javorska bb, Sevojno\nili na sajtu Atlas nameštaja.\nKompanija Atlas dolazi nam iz Užica i prevashodno je orijentisana ka proizvodnji unikatnog dizajnerskog nameštaja. Glavni aspekt poslovanja ovog brenda čini produkcija ugaonih garnitura i sofa koje se izrađuju od visokokvalitetnih štofova i najfinije italijanske goveđe kože koje su zahvaljujući ručnoj obradi specifične pri opipu, a sama karta dostupnih materijala sadrži i opus takozvanih pametnih materijala koje odlikuje pet friendly funkcionalnost, otpornost na habanje, fleke i druge funkcionalnosti. U prodajnom asortimanu Atlas nameštaja mogu se naći i komadi nameštaja italijanskih brendova Stones i Penserecasa. Ovi brendovi prepoznatljivi su po savremenom dizajnu i modularnim elementima koji odgovaraju zahtevima modernog trenda stanovanja.\nPožurite u njihove salone i uverite se u beskompromisni kvalitet nameštaja Atlas.\nPrethodni članak25 stvari koje ljudi iz Srbije moraju da prestanu da rade\nSledeći članakSlikovnice, ključ pravilnog odrastanja svakog deteta


Članovi Kriznog štaba apeluju na građane da praznike proslave u krugu porodice\nKrizni štab za borbu protiv koronavirusa zasedao je u ponedeljak popodne i odlučeno je da sve postojeće mere budu produžene do petka, 18. decembra. Definisani su i novi uslovi za ulazak u Srbiju, pa će strani državljani morati da imaju negativan PCR test koji nije stariji od 48 sati, dok će državljani Srbije, ako nemaju test, moći da idu u kućnu izolaciju.\nTrenutno je na snazi skraćeno radno vreme skoro svih objekata sem prodavnica i apoteka do 17h radnim danom i njihovo zatvaranje vikendom, zabranjeno je okupljanje više od pet osoba.\nČlanica Kriznog štaba i ministarka rada Darija Kisić Tepavčević rekla je da će sednica biti ponovo održana u petak i da će se onda razmatrati produženje postojećih mera ili donošenje novih.\n"Ove dosadašnje mere smo videli da su dale efekte, iako su brojevi na visokim vrenodstima, vidimo kontinuiran pad novozaraženih i pad procenta pozitivnosti", rekla je Kisić Tepavčević.\nU Srbiji je u ponedeljak registrovano još 4.932 zaraženih koronavirusom na 15.765 testiranih uzoraka, a u proteklom danu preminulo je 49 osoba, pokazuju zvanični podaci. U bolnici je 8.842 pacijenata, što je za 41 više nego u nedelju, dok su na respiratorima 334 osobe.\nGovoreći o novim uslovima za ulazak u zemlju, pojasila je da će oni važiti od 20. decembra do "najverovatnije 10. januara".\n"Za strane državljane biće obavezan PCR test...Što se tiče naših građana koji dolaze iz inostranstva, znamo da im Ustav garantuje ulazak u zemlju i uvek su dobrodošli. Ako nemaju PCR test, mogu da idu u kućnu izolaciju deset dana, koju mogu da prekinu ako urade PCR test koji je negativan".\nNema specijalnih mera za praznike\nNa pitanje da li je Krizni štab razmatrao specijalne mere za Novu godinu i Svetog Nikolu, Kisić Tepavčević je rekla da nisu potrebne specijalne mere, već da se treba pridržavati postojećih.\n"Apelovala bih na sve da ove godine proslavimo velike praznike u najužem krugu svoje porodice i da se i tada pridržavamo svih preventivnih mera koliko je god to moguće".\nUdruženje Ujedinjeni protiv kovida apelovalo je ranije na Krizni štab da se ograniči kretanje za Novu godinu zbog loše epidemiološke situacije.\nIz tog udruženja sada ocenjuju da je "poslednja šansa da se uvedu rigoroznije mere, kako se ne bi desila katastrofa".\nDoktorka Anđela Gavrilović izjavila je za N1 da je uvođenje strogih mera jedini način da se sačuvaju životi i spreči pucanje zdravstvenog sistema.\nOna je istakla da "epidemiju treba saseći u korenu", te da skraćenje radnog vremena ugostiteljskih objekata za sat vremena nije dovoljno. Gavrilović kaže da se postojeće mere ne poštuju, pa ni nove neće značiti ništa ako se ne budu sprovodile.\n"Zabrana kretanja je poslednja mera u nizu onih koje su mogle da se sprovedu na vreme, da se preseče ovakva situacija u korenu, i da se posle tri nedelje sprovođenja tih rigoroznih mera, situacija stavi pod kontrolu. Onda, recimo od Božića, bi moglo da se epidemijom upravlja na način na koji bi trebalo odavno da se upravlja", rekla je Gavrilović za N1.\n"EU ključna za nabavku vakcine za Zapadni Balkan"\nPortparolka Evropske komisije Ana Pisonero izjavila je da je inicijativa EU Kovaks, preko koje države članice ključna za obezbeđivanje vakcina za Zapadni Balkan.\nOna je za portal European Western Balkans kazala da se razmatra i kako da se zemljama u regionu vakcine dostave i putem donacija, kako bi vakcinacija mogla da počne što ranije.\n“EU takođe istražuje kako da vakcine stavi na raspolaganje Zapadnom Balkanu putem donacija ili putem ekvivalentnog sistema. Ovo bi osiguralo podršku relativno brzom vakcinisanju prioritetnih grupa”, rekla je Pisonero.\nRadna grupa Srpske akademije nauka i umetnosti (SANU), formirana zbog pandemije, se nedvosmisleno zalaže za sprovođenje masovne vakcinacije protiv Kovida 19 u Srbiji, vakcinom ili vakcinama koje odobri Agencija za lekove, imajući u vidu sigurnost, a potom i njihovu efikasnost, prenosi Fonet.\nU saopštenju SANU se navodi da Radna grupa smatra da bi stručno-naučna javnost Srbije trebalo da prati efikasnost i neželjena dejstva vakcina na reprezentativnom uzorku populacije.


Čovek koji je stvarao istoriju | Novosti.rs\n06. 06. 2017. u 18:53\nFilip Hristić je učestvovao u stvaranju srpskog prosvetnog i pravosudnog sistema, diplomatije, vojske. Zahvaljujući njemu, naša crkva se osamostalila od Carigradske patrijaršije\nFILIP Hristić je jedna je od najzaslužnijih ličnosti za prerastanje ustaničke i borbene ali siromašne i nepismene Srbije u modernu evropsku državu u 19. veku. Učestvovao je u stvaranju srpskog prosvetnog i pravosudnog sistema, državne uprave, diplomatije, vojske, železnica, a zahvaljujući njemu srpska crkva se konačno osamostalila od Carigradske patrijaršije. Filip Hristić je jedinstven i kao jedini Srbin koji je 1863. dobio medijski rat protiv politike britanske vlade, i to usred Londona. Utoliko deluje čudnije što su ga njegovi savremenici iz redova tadašnje srpske elite ocenjivali kao slabu ličnost, čoveka svih režima, anglofila. S druge strane, Hristićevi najljući suparnici u Engleskoj i Turskoj odavali su mu počast kao velikom patrioti koji vrlo umešno i inteligentno koristio sva sredstva radeći u korist Srbije.\nNajveći Hristićev greh, za beogradsku malograđansku političku čaršiju, bila su njegova nastojanja da sila zakona nadvlada zakon sile i da Srbija postane pravna država. S druge strane, on je bio bolno svestan neprosvećenosti većine svog naroda, pa se zalagao da se narod prvo opismeni i osposobi da preuzme poluge vlasti, kao preduslov za demokratizaciju društva.\nSMRTNO se zamerio populističkoj oligarhiji koja je podilazila nepismenoj svetini veličajući narodnu volju i prava, za koja nimalo nije marila. Kao predsednik prve vlade kneza Mihaila, on je čak bio optužen od stare elite, koja je smatrala da je vlast od boga data, da suviše veliku važnost pridaje zakonima.\nSažimajući život i delo Filipa Hristića u jednoj rečenici, istoričar dr Jelena Paunović Štermenski zaključila je da je reč o ličnosti koja je stvarala istoriju Srbije, a da se njime srpska istoriografija vrlo malo bavila. Zahvaljujući njenom istraživanju ovog tihog čoveka koji je iz senke povlačio vrlo važne poteze, tek posle 120 godina stiče se neostrašćen i realan uvid u njegova velika ostvarenja. Na osnovu činjenica i rezultata, Filip Hristić je sada vidljiv kao izuzetno inteligentan čovek, odan samo Srbiji a ne prolaznim režimima.\nZa razliku od onih koji su se bunili protiv režima forme radi, on se argumentovano suprotstavljao najvišem vrhu vlasti kad drugi to nisu smeli ni da pomisle. Štaviše, većina njegovih savremenika nije čak ni razumela njegove prigovore protiv nedodirljivosti administracije: "Srbija je zemlja u kojoj se menjaju knezovi, ali ne i ministri." Međutim, kad bi se našao na diplomatskom poslu u inostranstvu, on je žestoko branio upravo one stvari protiv kojih se u Srbiji borio, vođen jednostavnim pravilom da se prljav veš ne iznosi iz kuće.\nHRISTIĆ je čvrsto zastupao stav da Srbi treba da se bave pre svega srpskim, a ne panslovenskim interesima, zbog kojih je Rusija neprestano gurala Srbiju u ratove. NJegovo otvoreno divljenje Britaniji se zaustavljalo na poštovanju njene kulture, dok se protiv turkofilske politike Londona borio svim sredstvima. Čini se da mu je upravo to racionalno poštovanje i ugledanje na vrline drugih nacija, a ne nekritičko obožavanje, kao i naglašavanje neophodnosti teškog rada na prosvećivanju Srbije, stvorilo mnogo neprijatelja.\nO tome govori činjenica da su njegove "Uspomene", kratki memoari, duže od 120 godina čamili u prašini arhiva i objavljeni prvi put tek 2015, iako je veliki diplomata u ovom delu potonjim generacima zaveštao "nacrtanu" mapu interesa i metoda velikih sila na Balkanu koje se ni do danas nisu promenile.\nMNOGI Hristićević savremenici znali su za njegove uspomene. Oni su ga, inače, s mukom nagovorili da ih napiše, a onda ih nisu objavili. Tako je za javnost ostala tajna i neposredno svedočanstvo o naručiocima ubistva kneza Mihaila Obrenovića, ali i kasnijih prevrata, pučeva i revolucija.\n- U porodici je poznata priča da je Filip prvi upozorio kneza Mihaila na zaveru i da ga ovaj nije poslušao - kaže Slobodan Hristić, potomak ugledne porodice. - Slična priča ponavljala se u kasnijim političkim atentatima u Srbiji, zaključno sa Zoranom Đinđićem. Pitanje je da li bi srpska istorija izgledala drugačije da je svedočanstvo Filipa Hristića ranije objavljeno.\nFILIP Hristić je neopravdano zapostavljena blistava ličnost, pravi predstavnik srpske elite 19. veka, osoba koja je stvarala modernu Srbiju, smatra dr Jelena Paunović Štermenski, koja je priredila "Uspomene" za objavljivanje:\n- NJegove uspomene su svedočanstvo o duhu doba kad su o uspehu u državnoj službi odlučivali talenat i sposobnost. Hristićev životopis je priča o vrhunskom umu dečaka koga je knez Miloš uočio, pozvao na dvor da odrasta s njegovim sinovima, a zatim školovao u inostranstvu. Hristić nije bio izuzetak, jer je tad postojao program planskog i sistematskog stvaranja elite Srbije.\nUtemeljivači porodice Hristić se u Srbiju doseljavaju iz Samokova u Bugarskoj početkom Prvog srpskog ustanka. Filipov otac Hrista Đorđević se istakao hrabrošću i inteligencijom, pa je već 1804. postao buljukbaša, u rangu majora, zapovednik 1.000 vojnika. Posle sloma ustanka, on je ženu Katarinu i decu prebacio u Zemun, a sam ostao u Beogradu, gde je s vremenom otvorio abadžijsku radnju, a zatim i bakalnicu, koje su lepo radile. Kad su se prilike smirile, porodica se ponovo spojila u Beogradu.\nPOŠTO im je nekoliko muške dece umrlo vrlo rano, Hrista je uoči Filipovog rođenja 1819. otišao u Hilandar i zavetovao Filipa crkvi, da bi prekinuo niz tragedija. Kad je 1832. Hrista umro, bistrog dečaka, koji je već pokazao talenat u školi, usvaja kao "crkveno dete" srpski mitropolit Melentije Pavlović, koji se brinuo za njegovo dalje obrazovanje. Odveo ga je jednom prilikom u kuću kneza Miloša Obrenovića, koji je zapazio bistrinu i skromnost malog Filipa pa ga je zadržao u svom domaćinstvu kao družbenika kneževića Milana i Mihaila, s kojima je išao u školu i odrastao. Hristić se uvek sa zahvalnošću sećao kneginje LJubice, koja se prema njemu odnosila kao da je njeno dete. Licej je 1836. završio u Beogradu, a zatim je, kao državni pitomac, poslat da se školuje u Beču i Pariz, gde je na Sorboni doktorirao pravo.\nBio je jedan od samo osam odabranih da završe najviše škole u inostranstvu, a o duhu tog vremena govori rasprava koja se vodila oko izbora kandidata za buduću elitu. Gospodar Toma Vučić Perišić je odbio zahteve nekoliko bogatih bakalina i trgovaca da se njihovi uguraju u tim za inostranstvo rekavši da on ne šalje ni sopstvenog sina jer je nezainteresovan za školu, već podržava siromašnog ali pametnog i vrednog rođaka.\nLOZA direktnih potomaka Filipa Hristića dala je mnoge značajne ličnosti srpskog društva, a završila se smrću profesora Jovana Vave Hristića, dramaturga, pisca i prevodioca. Opstala je grana porodice koja potiče od Save, Filipovog rođenog brata, koja je u novijoj srpskoj istoriji takođe dala mnoge važne a malo poznate ličnosti.\nSkromnost je bila postulat vaspitanja u porodici Hristić, naglašava Slobodan Hristić, Savin potomak:\n- Prva stvar koju je učilo svako dete bilo je da se ne lakta i ne gura u prvi red po svaku cenu. Porodica Hristić je opstala u mnogim srpskim političkim menama držeći se svojih principa, sve do dolaska komunizma. Pošto je komunistički režim vernost Srbiji smatrao nazadnim, mi smo se povukli iz društvenog života.


Aplikaciju koji je osmislio Zrenjaninac, skinulo 100.000 ljudi u svetu\nObjavljeno 20.09.2013. u 15h\nO moblinoj aplikaciji za „Iphone“ pod nazivom „Appidemia“ smo već pisali pre zvaničnog lansiranja. Ovu aplikaciju potpisuje firma „Appricot“ čiji je osnivač i vlasnik Zrenjaninac Igor Šalindrija.\nSlika sa zvanične fejsbuk stranice\nIgor poslednjih nekoliko godina živi i radi u Beogradu na online projektima. Poslednji njegov projekat predstavlja mobilnu aplikaciju koja pomaže pri otkrivanju novih aplikacija, mesec dana po lansiranju na „Apple store“-u doživela je impozantnu cifru od 100.000 korisnika.\nOvaj uspeh pripisuje se odličnom interfejsu na kom je tim sačinjen od odličnih pojedinaca iz raznih oblasti u njegovoj firmi predano radio više od godinu dana. Sve navedeno dobilo je potvrdu i korisnika, koji su ovu aplikaciju isprobali i za kratko vreme je preporučili svojim prijateljima na društvenim mrežama.\nAplikacija je besplatna i osmišljena po principu društvenih mreža. Obavezno je kreiranje sopstenog profila, a svakom korisniku nudi se mogućnost da vam vaš prijatelj sa ove društvene mreže „zaviri u telefon“ i vidi koje aplikacije koristite, čime dobija inspiraciju da ih i sam preuzme i isproba.\n– Ovom aplikacijom pokušali smo da otklonimo po nama jedan od problema, a to je teško otkrivanje novih korisnih mobilnih aplikacija za „Iphone“ koje evidentno postoje i izlaze svakoga dana, ali ih je nemoguće izvojiti jer ih trenutno za ovaj model pametnog telefona ima blizu 800.000.\nPo rečima Igora Šalindrije, najveći uspeh u budućnosti očekuje se na tržištu Amerike, gde se procentualno nalazi najviše vlasnika Iphone-a.\nDokaz da ih veliki broj korisnika u prvom mesecu nije zasenio leži u činjenici da ova firma uskoro izbacije novu osveženu verziju u potpunosti prilagođenu novom Ios 7 operativnom sistemu koji je od pre dva dana dostupan korinicima Iphone 4 modela i novijim.\nTagovi:aplikacija, appidemia, igor salindrija, zrenjanin


Šljive u bescenje: Cene diktira jak lobi otkupljivača, ali i tražnja\nIzvor: B92, 25.Jul.2019, 10:45\nU glavnim krajevima za proizvodnju šljive u Srbiji otkupljivači prvu i drugu klasu ovog voća plaćaju 60 i 40 dinara, što je dvostruko manje nego prošle godine.\nZagarantovana cena voća, kako se može videti, i ove sezone je davno prošla stvar.\nDiktira je jak lobi otkupljivača, koji imaju hladnjače, ali i tražnja stranih kupaca >> Pročitaj celu vest na sajtu B92 << koja je sve manja.\nPrema podacima Republičkog zavoda za statistiku, prošle godine u odnosu na 2016. izvoz svežih šljiva pao je sa 23.800 tona na 19.150 tona, piše Politika.\nVeća nestabilnost nastala je prošle godine, kada je uvedena uredba posle koje je broj registrovanih firmi koje mogu da izvoze u Rusiju smanjen sa oko 650 na tridesetak.\nTada su se pojavili i veći troškovi voća na tržištu, nestabilne cene, tražnja za savršenim kvalitetomi duži rokovi plaćanja.\n"Licence su dobili samo oni koji imaju skladišne kapacitete, u hladnjačama, veće od 500 tona. Oni često nemaju interesa da izvoze svo voće. Teško ugovaraju poslove s kupcima iz Rusije, koji su se, takođe, okrenuli novim tržištima. To je problem jer je u Rusiju odlazilo 90 odsto roda", kaže sagovornik Politike.\nStručnjaci napominju da za proizvođače, koji ne pristaju da voće daju budzašto, sušenje šljiva može biti jedno od najprofitabilnijih rešenja jer je zarada od voća iz sušara neupoiredivo veća od zarade na prodaji svežeg voća.


Korona – otkriće: Ultraljubičasto zračenje, može da uništi 99,9% virusa! – Televizija srpske dijaspore\nKorona – otkriće: Ultraljubičasto zračenje, može da uništi 99,9% virusa!\nOd Vladan Božić\t Poslednja izmena 26.06.2020\nMale količne ultraljubičastog zračenja, poput onog koje dolazi sa raznih uređaja postavljenih na zidovima, mogu uspješno da unište virus korona, ako ga ima u vazduhu, prenosi portal “Scientific reports”.\n“Vrlo malo zračenja dalekim ultraljubičastim svjetlom, uništilo je 99,9 odsto virusa izloženih njegovom djelovanju”, ističe doktor Dejvid Brener, rukovodilac naučnog tima, koji je napravio studiju o ovom istraživanju.\nNaučnici su raspršili čestice virusa ispred izvora dalekog ultraljubičastog svjetla i potom ih prikupili, kako bi ih testirali i vidjeli koliko ih je još aktivno.\nU ovom eksperimentu, naučnici su prvo koristili virus koji izaziva običnu prehladu. Međutim, u naknadnim studijama, koje još traju, utvrđeno je da je i virus korona, koji izaziva kovid-19, uništen na isti način dalekim ultraljubičastim svjetlom.\nPostoji ideja, da se u javnim prostorima postave zidni izvori dalekog ultraljubičastog svjetla, koji bi stalno uništavali mikrobe, a među njima virus koji izaziva kovid-19, te da se tako ograniči njegovo širenje, objašnjava Brener.\nU skladu s tom idejom, proizvođači izvora dalekog ultraljubičastog svjetla već pripremaju proizvodnju takvih uređaja.\nNaučnici navode da ultraljubičasto svjetlo nije alternativa za maske i mjere socijalnog distanciranja, već dodatno “oružje” u borbi protiv kovida-19.\n99.9% virusada uništikorona virusmožeotkrićeultraljubičastozračenje\nEU – politika: Anketa pokazala da 60% građana ne vjeruje političarima\nNjemačke kompanije ove godine uložile 1,8 milijardi evra u Rusiji!\nEU – Balkan: Brisel uklonio Srbiju i Crnu Goru sa liste bezbjednih zemalja!\nNBA: Rasel Vestbruk pozitivan na korona virus\nNjemačka – korona: Odloženo oko 50.000 operacija onkoloških bolesnika\nSrbija – korona: Ponovo se najavljuju najrestriktivnije mjere!


Jelena Šorak: Dve kobile članova KK “Banat”, zaslužile medalje novosadskog Poljoprivrednog sajma · gradski.online\nNOVI SAD- Nakon sjajno organizovane 26. revije paradnih zaprega, članovi Konjičkog kluba “Banat” ponovo imaju razloga za zadovoljstvo.\nNa 88. Međunarodnom poljoprivrednom sajmu u Novom Sadu, koji se održava od 18. do 24. septembra, dva grla KK “Banat” zaslužila su odličja.\nKako kaže Jelena Šorak, članica KK “Banat”, ovaj klub se na najvećoj agrarnoj priredbi u Srbiji i regionu predstavio sa pet grla:\n– U kategoriji kobila starosti šest i više godina, šampion je kobila 140 Lipica II. Njen vlasnik je Zoran Divljak iz Ruskog Sela.\nDrugo mesto u kategoriji kobila, od tri do šest godina, pripalo je Kikinđaninu Miloradu Reljinu. Priznanje je zaslužila 224 Lipica IV.\nOva odličja, ali i pet grla KK “Banat” na najvećoj i najstarijoj agrarnoj manifestaciji, potvrđuju kvalitet našeg rada i uopšte konjičkog sporta u Kikindi- kaže Jelena Šorak i dodaje na je ovo velki uspeh i da kikindski konjari dugo nisu ostvarili ovakve rezultate.\nPrethodnoRukometaši “Kikinde Grindex”: Spremni za ekspresan povratak u elitu, srećno “plavi”\nSledećeTeodora Đukičin otišla, pa se vratila: Trener veruje u rukometašice, “Topličanin” prvi rival


Petlići Kolubare velike nade lazarevačkog fudbala - GEM info\nPetlići Kolubare velike nade lazarevačkog fudbala\n18. juna 2021. Redakcija 0 Comments\nPrva liga Beograda u fudbalu za petliće startuje krajem avgusta meseca. Petlići Fudbalskog kluba Kolubara će u sklopu priprema za ovo takmičenje otputovati u Loznicu početkom avgusta, izjavio je trener Zlatko Jeremić. On je izrazio zadovoljstvo što ima priliku da trenira ove mlade fudbalere koji su 2019. godine ostvarili odličan rezultat i postali vicešampioni države.\nKrajem avgusta počinje Prva liga Beograda, na kojoj učestvuju fudbaleri fudbalskog kluba Kolubara, kategorija petlići. Kako bi postigli što bolje rezultate ovaj fudbalski klub organizovao je pripreme u Loznici, koje će startovati početkom avgusta, izjavio je trener Zlatko Jeremić.\nProšlog vikenda u Lazarevcu je održan turnir u fudbalu koji je trajao dva dana. Učestvovale su četiri generacije i to: 2009, 2010, 2011. i 2012. Ukupno je bilo sedamdeset ekipa. Specijalni gost na turniru bio je prvotimac Mančester junajteda Nemanja Matić, koji je svojom pojavom usrećio mlade fudbalere kojima je on jedan od uzora.\nOva mlada fudbalska ekipa do sada je imala dosta uspeha, pored toga što su 2019. godine postali vicešampioni Srbije, oni su ostvarili i zapažene rezultate u Beogradskoj ligi osvojivši prvo mesto. Zapažen rezultat postigli su i u Ligi Lazarevca.\nShare the post "Petlići Kolubare velike nade lazarevačkog fudbala"\n← U nedelju peta biciklistička trka Brevet\nTeška nesreća u Vraniću →


Novosadski festival knjige - NOFEK - Pokazivač\nNovosadski festival knjige – NOFEK biće održan od osmog do desetog septembra 2017. godine na platou SPC Vojvodina (SPENS). Festival predstavlja trodnevnu, nekomercijalnu manifestaciju koja ima za cilj da kulturu, pre svega književnost približi mladima.\nAktivnosti poput „Poetskog maratona“, „Polemičke predstave“, „S piscem na ti“ i druge na sistematski, objedinjen način obogaćuju kulturnu ponudu Novog Sada, a mladi i drugi sugrađani dobijaju priliku da na interaktivan način učestvuju u aktivnostima koje su besplatne, kreirane od mladih za mlade, na prostoru koji je njima blizak.\nNeki od učesnika su poznata imena srpske književnosti kao na primer Ivan Negrišorac, Blagoje Baković, Gordana Đilas, ali biće predstavljene i mlade nade naše književnosti poput Luke Tripkovića, Rastka Lončara i Andreje Kargačin.\nZa vreme trajanja festivala održaće se sajam knjiga na kome će posetioci NOFEK-a moći da nabave knjige dobro poznatih izdavačkih kuća.\nViše informacija na: www.facebook.com/nofek1/\nNovi Sad festival\nPrethodni tekstChavez & Boris – Tišina (Bajaga cover) sa sve mega fejlovima


- Nadam se da su ovakvi događaji i okupljanja signal da se vraćamo u život koji svi volimo - život pun muzike, druženja i susreta. Danas smo tu u čast najznačajnije radijske nagrade kod nas - Naxi Zvezde! Ove godine nagrada Naxi Zvezda slavi deseti rođendan! Već deceniju, slušaoci Naxi radija odlučuju ko će odneti priznanje za pesmu godine, pevača, pevačicu, album i koncert godine. To je uvek posebna radost i velika podrška našoj odluci da promovišemo samo najbolju domaću muziku! Čestitam svim pobednicima i pozivam vas da zajedno proslavimo njihove uspehe i ljubav koju nam poklanaju naši slušaoci – istakla je Maja Rakovic, vlasnica i glavna i odgovorna urednica Naxi radija.


16. децембра 2011. - MEDIJA CENTAR BOR );\nДан: 16. децембра 2011.\nBor, 16. decembar Autor: B.F. SPS predlaže opštinskoj vlasti da za mala i srednja preduzeća smanji firmarine za deset puta kako bi se, u vreme ekonomske krize, pomoglo preduzetnicima. Po tom predlogu, u ekstra zoni taksa na firme stajala bi prosečno 1.800 do 15.000 dinara, što je najpovoljnije u Republici. U drugoj i trećoj zoni […]\nBor, 16. decembar Autor: Milorad Antić Pirke U Galeriji Muzeja rudarstva i metalurgije, povodom pola veka postojanja ove kulturne ustanove, otvorena je zanimljiva izložba o konzervaciji i restauraciji predmeta od izuzetnog značaja za zaštitu kulturnih dobara ovog kraja. Od 1996. godine u Muzeju radi konzervator, tako da je do danas u „obradi“ 2.700 predmeta, najviše […]\nBor, 16. decembar Autor: M.C. Novosagrađena fontana ispred Doma kulture, u centru grada, ponovo je, danas, nakon dve nedelje, puštena u rad. Prolaznici su s iznenađenjem gledali kako fontana opet „osvežava“ ovaj deo rudarske varoši, jer je u „pogonu“ kad joj vreme nije. Čuli su se komentari da je to, iz nepoznatih razloga, naređeno iz […]\nPRIZNANJE „KNJAŽEVAČKIM NOVINAMA“\nBor, Knjaževac, 16. decembar\nBor, 16. decembar Saopštenje za javnost Poštovani sugrađani, Pored ostaloga želimo da vam još jednom ukažemo kako funkcioniše opštinska vlast, koja nestručnošću ili zloupotrebljavajući nečije pravničko znanje, uz glasove odbornika vladajuće većine, koji su samo jedna obična glasačka mašina, jer (čast izuzecima!) ne čitaju skupštinske materijale i nepripremljeni dolaze na sednice skupštine, pa i ne […]\nBor, 16.decembar Autor: M.C. Nepoznati razbojnik opljačkao je, juče, pre podne, preteći oružjem, menjačnicu “Forineks” kod Nove tržnice iz koje je, nezvanično, oteo više hiljada evra. Napadač je, kako očevici opisuju, srednjeg rasta sa bradom, imao je kapu na glavi i naočare za sunce. Iznenada je upao u menjačnicu izvukavši pištolj koji je hitro uperio […]\nBor, 16. decembar Očekuje se da glavnu funkciju dobije Miodrag Ćirić-Ćira, ugostitelj, a da u vrhu partije budu i Srdjan Marjanović i Milan Dejanovski. Liberalno demokratska partija Bor,sutra će (subota), 17. decembra, održati Skupštinu LDP Bor u sali Doma kulture sa početkom u 12 sati. Na Skupštini Liberalno demokratske partije Bor prisutnim članovima i građanima […]\nIznenađujuć pad cene zlata\nBor, Beograd, 16. decembar Jedini „sigurni izlaz“ iz krize valuta poslednjih meseci za investitore je bilo zlato. Ali, prethodnih dana, cena ovog metala na svetskim tržištvima, ipak, pada, pišu Novosti. – Kretanje cene zlata treba posmatrati u nešto dužem vremenskom intervalu, jer, od početka godine ono beleži rast vrednosti od oko 15 procenata – objašnjava […]\nBor, 16. decembar Poštovani korisnici, zbog izvođenja radova na saniranju proboja na vrelovodnoj mreži u ulici 9 brigade 18 , bez grejanja biće ogranak za : – Timočke divizije 22, 24 i 26 radnici JKP Toplane su na terenu tako da se normalizacija u isporuci toplotne energije očekuje u toku dana. Zahvaljujemo se svim korisnicima […]


Kijev naveo uslove za ukidanje sankcija Donbasu - 19.06.2019, Sputnik Srbija\nKijev naveo uslove za ukidanje sankcija Donbasu\nSpecijalni predstavnik OEBS-a Martin Sajdik rekao je da ekonomska podgrupa Kontakt grupe za rešavanje situacije na istoku Ukrajine radi na ukidanju ekonomske... 19.06.2019, Sputnik Srbija\nrusija, svet, vesti, evropa, donbas, ukrajina, leonid kučma\n18:53 19.06.2019 (Osveženo: 19:56 19.06.2019)\nSpecijalni predstavnik OEBS-a Martin Sajdik rekao je da ekonomska podgrupa Kontakt grupe za rešavanje situacije na istoku Ukrajine radi na ukidanju ekonomske blokade DNR i LNR, ali da je još rano govoriti o detaljima.\n„U ekonomskoj podgrupi počela je diskusija o ukidanju postojećih prepreka za razvijanje ekonomskih odnosa preko linije razgraničenja, ali danas je prerano govoriti o detaljima“, rekao je Sajdik novinarima.\nPredstavnik Ukrajine na pregovorima u Minsku, bivši ukrajinski predsednik Leonid Kučma, rekao je da je Kijev spreman da razmotri ukidanje ekonomske blokade Donbasa, tek pošto povrati kontrolu nad imovinom u regionu.\n„Sav naš rad teče dvosmerno, svi procesi treba da se odvijaju isključivo na obostranoj osnovi. Tek posle povratka ukrajinske imovine u ukrajinsko pravno polje, može biti reči o preispitivanju odnosa Saveta za nacionalnu bezbednost i odbranu prema trgovinskim ograničenjima protiv pojedinih regiona Donjecke i Luganske oblasti“, rekao je Kučma.\nOn je ranije predložio da se razmotri mogućnost ukidanja blokade Donbasa i sugerisao je da bi ukrajinski vojnici trebalo da prestanu da odgovaraju na napade ustanika, kako bi se uspostavilo primirje.\nKasnije je glavni tužilac Ukrajine Jurij Lucenko pokrenuo krivične postupke zbog predloga da se zabrani ukrajinskim vojnicima da otvaraju vatru u Donbasu i da se ukine blokada regiona.\nU novembru 2014. godine, tadašnji predsednik Ukrajine Petro Porošenko, potpisao je dokument koji je nazvan „ukaz o ekonomskoj blokadi“ i tada su sa teritorije Donbasa, koja nije pod kontrolom ukrajinske vojske, povučene državne ustanove, banke, čak i zatvori. Žiteljima regiona je isplatu penzija i plata radnicima u državnim preduzećima Kijev obustavio ranije, sredinom leta 2014. godine.


MiG-31 i MiG-29 na braniku granica Rusije - 07.09.2020, Sputnik Srbija\nMiG-31 i MiG-29 na braniku granica Rusije\nRuski lovac MiG-29 presreo je britanski izviđački avion iznad Barencovog mora, saopštio je Nacionalni centar za upravljanje odbranom Rusije. 07.09.2020, Sputnik Srbija\nrusija, svet, vesti, mig-29\n© Sputnik / Grigoriй Sыsoev / Uđi u foto-galerijuAkrobatska grupa „Striži“ u lovcima MiG-29 na avio-spektaklu u čast Dana pobede na aerodromu Kubinka\nRuski lovac MiG-29 presreo je britanski izviđački avion iznad Barencovog mora, saopštio je Nacionalni centar za upravljanje odbranom Rusije.\nProtivvazdušne snage Severne flote identifikovale su letelicu iznad neutralnih voda Barencovog mora koja se približavala granici Rusije.\n„Posada ruskog lovca je identifikovala letelicu, strateški izviđački avion R.1“Sentinel“ Ratnog vazduhoplovstva Velike Britanije i ispratio ga iznad Barencovog mora. Nakon što se inostrani avion okrenuo od ruske granice, ruski lovac se vratio na matični aerodrom“, navodi se izveštaju Centra.\nLet aviona MiG-29 je bio u skladu sa međunarodnim pravilima o korišćenju vazdušnog prostora. Britanski avion nije narušio državnu granicu Rusije.\nOsam ruskih lovaca presrelo američke bombardere\n4 Septembar 2020, 22:10\nIznad neutralnih voda Barencovog mora je primećen još jedan avion, ali je ovaj put poleteo da ga presretne MiG-31.\nPosada ruskog aviona je identifikovala avion patrolne avijacije R-3S "Orion" Ratnog vazduhoplovstva Norveške.\nRuski „mig“ presreo avione NATO-a iznad Barencovog mora\nRuski MiG-31 opet sačekao norveški lovac kod svojih granica